*Sarunu procedūras ar publikāciju „Kravu kustības pārvaldības sistēmas funkcionālo moduļu izstrāde un esošo moduļu papildinājumu izmaiņu pieprasījumu realizācija” nolikums*

*(apstiprināts ar iepirkuma komisijas 2010.gada 03.janvāra 1.sēdes protokolu)*

**SARUNU PROCEDŪRAS AR PUBLIKĀCIJU**

**„Kravu kustības pārvaldības sistēmas funkcionālo moduļu izstrāde un esošo moduļu papildinājumu izmaiņu pieprasījumu realizācija”**

(iepirkuma id. Nr. LDZ 2020/1-IBz)

NOLIKUMS

Rīga, 2020

1. **VISPĀRĪGĀ INFORMĀCIJA**
   1. Sarunu procedūras nolikumā ir lietoti šādi termini:
      1. komisija – VAS „Latvijas dzelzceļš” iepirkuma komisija, kas pilnvarota organizēt sarunu procedūru ar publikāciju;
      2. sarunu procedūra (turpmāk var tikt saukta arī kā „iepirkums”) – sarunu procedūra ar publikāciju „Kravu kustības pārvaldības sistēmas funkcionālo moduļu izstrāde un esošo moduļu papildinājumu izmaiņu pieprasījumu realizācija”;
      3. sarunu procedūras nolikums (turpmāk var tik saukts arī kā „nolikums”, „sarunu procedūras dokumenti”) - sarunu procedūras nolikums ar pielikumiem un jebkuri sarunu procedūras nolikuma precizējumi, skaidrojumi, izmaiņas vai grozījumi, kas var rasties iepirkuma procedūras gaitā;
      4. ieinteresētais piegādātājs - piegādātājs, kurš saņēmis sarunu procedūras nolikumu;
      5. pasūtītājs - VAS „Latvijas dzelzceļš”;
      6. piegādātājs – Latvijas Republikā reģistrēta juridiska persona, kas attiecīgi piedāvā veikt nolikumā norādīto pakalpojumu;
      7. pretendents – piegādātājs, kurš ir iesniedzis piedāvājumu sarunu procedūrai;
      8. apakšuzņēmējs – pretendenta piesaistīta persona, kura sniedz pakalpojumu iepirkuma līguma izpildei.
   2. **Pasūtītāja rekvizīti:**

VAS „Latvijas dzelzceļš”, vienotais reģistrācijas Nr.40003032065, PVN reģistrācijas Nr.LV40003032065, juridiskā adrese: Gogoļa iela 3, Rīga, LV-1547, Latvija.

Bankas dati: Luminor Bank AS Latvijas filiāle, bankas konta Nr. LV58NDEA0000080249645,bankas kods: NDEALV2X.

* 1. **Pasūtītāja kontaktpersona:**

organizatoriska rakstura jautājumos un jautājumos par sarunu procedūras nolikumu: iepirkuma komisijas sekretārs - VAS „Latvijas dzelzceļš” Iepirkumu biroja iepirkumu speciālists Kristaps Nusbergs, tālrunis: +371 67234922, e-pasts: [*kristaps.nusbergs@ldz.lv*](mailto:kristaps.nusbergs@ldz.lv) *.*

* 1. **Piedāvājuma iesniegšana un atvēršana:**
     1. piedāvājumu sarunu procedūrā **iesniedz** **līdz 2020.gada 27.janvāra plkst. 09.45**, Gogoļa ielā 3, Rīgā, LV-1547, Latvijā, 1.stāvā, 103.kabinetā (VAS „Latvijas dzelzceļš” Kancelejā). Piedāvājumu iesniedz personīgi, ar kurjera starpniecību vai ierakstītā vēstulē;
     2. piedāvājumu sarunu procedūrā **atver 2020.gada 27.janvāra,** **plkst. 10.00**, Gogoļa ielā 3, Rīgā, LV-1547, Latvijā, 3.stāvā, 339.kabinetā;
     3. piedāvājumu, kas iesniegts komisijai pēc 1.4.1.punktā noteiktā termiņa, pasūtītājs nosūta atpakaļ ieinteresētajam piegādātājam bez izskatīšanas;
     4. ieinteresētajam piegādātājam, kurš vēlas iesniegt piedāvājumu un piedalīties piedāvājumu atvēršanas sēdē nolikuma 1.4.1. un 1.4.2.punktā minētajās adresēs, līdzi obligāti jāņem personu apliecinošs dokuments un jārēķinās ar iespējamo papildus nepieciešamo laiku caurlaides noformēšanai, jo VAS „Latvijas dzelzceļš” ēkā - Gogoļa ielā 3, Rīgā, noteikta caurlaižu sistēma;
     5. sarunu procedūrā nav atļauts iesniegt piedāvājuma variantus;
     6. pretendents var grozīt vai atsaukt savu piedāvājumu, iesniedzot komisijai par to rakstisku paziņojumu līdz nolikuma 1.4.1.punktā noteiktajam termiņam. Šādā gadījumā pretendents uz aploksnes norāda „Piedāvājuma grozījums” vai „Piedāvājuma atsaukums”;
     7. ja komisija saņem pretendenta piedāvājuma atsaukumu vai grozījumu, to atver pirms piedāvājuma;
     8. piedāvājumu atvēršana ir atklāta. Komisija sastāda sarakstu, kurā norāda atvēršanas sēdes dalībnieka vārdu, uzvārdu, tālruni un *(ja attiecināms)* pretendenta nosaukumu (uzņēmumu), kuru tas pārstāv;
     9. komisija piedāvājumus atver to iesniegšanas secībā, nosaucot pretendentu, piedāvājuma iesniegšanas laiku un apjomu, piedāvāto cenu par sarunu procedūras priekšmetu kopumā, kā arī paziņo, vai ir iesniegts (iemaksāts pasūtītāja bankas kontā) piedāvājuma nodrošinājums*.* Pēc sēdes dalībnieka pieprasījuma komisija uzrāda cita pretendenta pieteikumu (nolikuma 2.pielikums).
  2. **Piedāvājuma derīguma termiņš:**

100 (viens simts) dienas no piedāvājuma atvēršanas dienas.

* 1. **Piedāvājuma nodrošinājums:** 
     1. piedāvājuma nodrošinājuma summa ir **1 000.00** (*viens tūkstotis euro un 00 centi*) bez PVN.
     2. piedāvājuma nodrošinājumu iesniedz kā pretendenta naudas summas iemaksu pasūtītāja bankas kontā (konta Nr. sk. sarunu procedūras nolikuma 1.2. punktā), maksājuma mērķī norādot: „Piedāvājuma nodrošinājums sarunu procedūrai ar publikāciju „Kravu kustības pārvaldības sistēmas funkcionālo moduļu izstrāde un esošo moduļu papildinājumu izmaiņu pieprasījumu realizācija” un ar piedāvājuma dokumentiem (nolikuma 1.9.punkts) jāiesniedz maksājuma uzdevums, kas pierāda, ka piedāvājuma nodrošinājuma summa ir iemaksāta pasūtītāja bankas kontā. Valūta, kādā pretendents veic piedāvājuma nodrošinājuma summas iemaksu, ir EUR.
     3. piedāvājuma nodrošinājums garantē, ka pasūtītājs ietur piedāvājuma nodrošinājuma summu, ja:
        1. pretendents atsauc savu piedāvājumu, kamēr ir spēkā piedāvājuma nodrošinājums;
        2. pretendents, kura piedāvājums izraudzīts saskaņā ar piedāvājumu izvēles kritēriju, neparaksta iepirkuma līgumu pasūtītāja noteiktajā termiņā;
     4. piedāvājuma nodrošinājumu iesniedz (iemaksā pasūtītāja bankas kontā) ar derīguma termiņu, kas nav īsāks par piedāvājuma derīguma termiņu (sk. nolikuma 1.5.punktu) un tas ir spēkā īsākajā no šādiem termiņiem:

1.6.4.1. nolikuma 1.5.punktā minētā piedāvājuma derīguma termiņā, kas noteikts, skaitot no piedāvājumu atvēršanas dienas, vai jebkurā piedāvājuma derīguma termiņa pagarinājumā, kuru pasūtītājam rakstveidā paziņojis pretendents;

1.6.4.2. līdz iepirkuma līguma noslēgšanai;

* + 1. pasūtītājs pretendentam, kuram nav piešķirtas līguma slēgšanas tiesības, piedāvājuma nodrošinājumu izsniedz (izmaksā) atpakaļ 5 (piecu) darba dienu laikā pēc tā 1.6.4.punktā noteiktā spēkā esamības termiņa beigām.
  1. **Piedāvājuma noformēšana:**
     1. piedāvājumu iesniedz aizlīmētā aploksnē, uz kuras norāda: „Piedāvājums sarunu procedūrai ar publikāciju „Kravu kustības pārvaldības sistēmas funkcionālo moduļu izstrāde un esošo moduļu papildinājumu izmaiņu pieprasījumu realizācija”. Neatvērt līdz 2020.gada 27.janvāra, plkst. 10.00” un adresē: VAS „Latvijas dzelzceļš” Iepirkumu birojam, Gogoļa ielā 3, Rīgā, Latvijā, LV-1547. Uz piedāvājuma aploksnes norāda arī pretendenta nosaukumu, adresi un tālruņa numuru;
     2. sarunu procedūrā iesniedz 1 (vienu) piedāvājuma oriģinālu un 1 (vienu) kopiju. Uz piedāvājuma oriģināla titullapas norāda „ORIĢINĀLS”, uz piedāvājuma kopijas titullapas - „KOPIJA”. Ja starp sējumiem tiks konstatētas pretrunas, vērā tiks ņemts piedāvājuma oriģināls;
     3. piedāvājumu iesniedz cauršūtu vai caurauklotu *(izņemot dokumentu, kas atbilstoši nolikuma 1.7.4.punktam iesniedzams atsevišķi)*, rakstveidā latviešu valodā vai citā valodā, pievienojot apliecinātu tulkojumu latviešu valodā;
     4. **maksājuma uzdevumu**, kas pierāda, ka piedāvājuma nodrošinājuma summa ir iemaksāta pasūtītāja bankas kontā, iesniedz kā atsevišķu dokumentu (necauršūtu kopā ar piedāvājumu);
     5. piedāvājuma un tam pievienoto papildus dokumentu izstrādāšanā un noformēšanā ievēro Ministru kabineta 2018.gada 4.septembra noteikumu Nr.558 „Dokumentu izstrādāšanas un noformēšanas kārtība” prasības (attiecībā uz dokumentu parakstīšanu, atvasinājumu, tulkojumu noformēšanu, apliecināšanu u.tml.).
  2. **Piedāvājuma cena:**
     1. piedāvājuma cenā jābūt iekļautām pilnīgi visām pretendenta izmaksām, kas saistītas ar pakalpojuma izpildi, t.sk., speciālistu piesaiste, programmatūras versiju atjauninājumi un kļūdu labojumi, konsultācijas, izmaiņu pieprasījumu (darba uzdevumu) realizēšana, pieeja pretendenta un ražotāja atbalsta vietnēm internetā, sertificētu speciālistu izsaukumi un tehniskās konsultācijas klātienē un neklātienē (telefoniski, e-pasta, on-site režīmā), personāla un administratīvās izmaksas, sociālais u.c. nodokļi saskaņā ar Latvijas Republikas normatīvajiem aktiem, pieskaitāmās izmaksas, ar peļņu un riska faktoriem saistītās izmaksas, neparedzamie izdevumi u.tml.
     2. piedāvājuma cenā (finanšu piedāvājumā) neiekļautās izmaksas līguma izpildes laikā netiks kompensētas. Piedāvātajai cenai (attiecīgi līgumā fiksētajai cenai par pakalpojuma veikšanu) līguma izpildes laikā jābūt nemainīgai: arī valūtas kursa, cenu inflācijas un citu pakalpojumu izmaksas ietekmējošu faktoru izmaiņu gadījumos;
     3. finanšu piedāvājumā, rakstot cenu un summu, skaitļi jānoapaļo līdz simtdaļām (divi cipari aiz komata). Finanšu piedāvājumā ir jābūt norādītām pilnīgi visām pretendenta izmaksām, kas saistītas ar pakalpojuma izpildi atbilstoši nolikuma prasībām.
  3. **Piedāvājumā iekļaujamā informācija un dokumenti:**

skatīt sarunu procedūras nolikuma 1.pielikumu „Pretendentu atlase (izslēgšanas noteikumi, kvalifikācijas prasības) / piedāvājumā iekļaujamā informācija un dokumenti (attiecināms arī uz pretendenta norādīto apakšuzņēmēju, ja tāds tiek piesaistīts).

* 1. **Pasūtītājam iesniedzamo dokumentu derīguma termiņš:** 
     1. izziņas un citus dokumentus, kurus izsniedz Latvijas Republikas kompetentās institūcijas, pasūtītājs pieņem un atzīst, ja tie izdoti ne agrāk kā vienu mēnesi pirms iesniegšanas dienas;
     2. pasūtītājs, izmantojot publiskās datu bāzes un publiski pieejamo informāciju pārbaudīs un pārliecināsies, vai uz pretendentu, neattiecas izslēgšanas noteikumi atbilstoši nolikuma 3.punktam. Komisija ir tiesīga pieprasīt no pretendenta jebkurā brīdī iesniegt kompetentu institūciju izsniegtus aktuālus dokumentus, kas apliecina, ka uz pretendentu neattiecas neviens no nolikuma 3.punktā minētajiem obligātajiem pretendentu izslēgšanas noteikumiem, īpaši gadījumos, ja minēto informāciju nav iespējams pārbaudīt publiski pieejamās datu bāzēs.
  2. **Sarunu procedūras dokumentu pieejamība:** 
     1. Pasūtītājs nodrošina brīvu un tiešu elektronisku pieeju iepirkuma dokumentiem un visiem papildus nepieciešamajiem dokumentiem, tai skaitā iepirkuma līguma projektam, Pasūtītāja tīmekļvietnē [*www.ldz.lv*](http://www.ldz.lv) sadaļā “*Iepirkumi*” pie attiecīgā iepirkuma sludinājuma.
     2. Ja Pasūtītājs objektīvu iemeslu dēļ nevar nodrošināt brīvu un tiešu elektronisku pieeju iepirkuma dokumentiem un visiem papildus nepieciešamajiem dokumentiem, tai skaitā iepirkuma līguma projektam, Pasūtītājs tos izsūta vai izsniedz ieinteresētajiem piegādātājiem (pretendentiem) 6 (sešu) dienu laikā pēc tam, kad saņemts šo dokumentu pieprasījums.
     3. Pasūtītājs nodrošina ieinteresētajiem piegādātājiem iespēju iepazīties uz vietas ar iepirkuma dokumentiem, sākot no iepirkuma izsludināšanas brīža VAS „Latvijas dzelzceļš” Iepirkumu birojā, Gogoļa ielā 3, Rīgā, LV-1547, 3.stāvā, 341.kabinetā (līdzi ņemot personu apliecinošu dokumentu un sakarā ar caurlaižu režīmu, apmeklējumu piesakot iepriekš nolikumā norādītājai pasūtītāja kontaktpersonai).
     4. Ieinteresētajam piegādātājam ir pienākums sekot līdzi Pasūtītāja tīmekļvietnē [*www.ldz.lv*](http://www.ldz.lv) sadaļā “*Iepirkumi*” pie attiecīgā iepirkuma sludinājuma publicētajai informācijai. Pasūtītājs nav atbildīgs par to, ja ieinteresētā persona nav iepazinusies ar informāciju, kurai ir nodrošināta brīva un tieša elektroniska pieeja.
  3. **Papildu informācijas sniegšana par iepirkumu un datu apstrāde:** 
     1. Ja ieinteresētais piegādātājs ir laikus (ne vēlāk kā 6 (sešas) dienas pirms piedāvājuma iesniegšanas termiņa beigām) pieprasījis Pasūtītājam uz 1.3.punktā norādīto e-pasta adresi papildu informāciju par iepirkumu, Pasūtītājs to sniedz 5 (piecu) darbdienu laikā pēc attiecīga pieprasījuma saņemšanas. Ja pieprasījums ir iesniegts vēlāk par norādīto termiņu, pasūtītājs izvērtē, vai atbildes sniegšanai ir nepieciešama papildus informācijas apstrāde, un, ja informācija ir ātri sagatavojama, pasūtītājs sniedz atbildi.
     2. Pasūtītājs ievieto 1.12.1.punktā minēto informāciju tīmekļvietnē, kurā ir pieejami iepirkuma dokumenti un visi papildus nepieciešamie dokumenti, kā arī elektroniski nosūta atbildi piegādātājam, kas uzdevis jautājumu.
     3. Pretendentam informāciju par sarunu procedūras rezultātiem pasūtītājs izsūta uz e-pastu un pēc pieprasījuma - pa pastu.
     4. iepirkuma dokumentos iekļautie fizisko personu dati tiks apstrādāti, pamatojoties uz 2016. gada 27.aprīļa Eiropas Parlamenta un Padomes Regulu 2016/679 par fizisku personu aizsardzību attiecībā uz personas datu apstrādi un šādu datu brīvu apriti, ar ko atceļ Direktīvu 95/46/EK (Vispārīgā datu aizsardzības regula) 6.panta 1.daļas f) apakšpunktu. Personas datu apstrādes pārzinis ir VAS “Latvijas dzelzceļš”.

1. **INFORMĀCIJA PAR SARUNU PROCEDŪRAS PRIEKŠMETU**
   1. **Sarunu procedūras priekšmets:**

Kravu kustības pārvaldības sistēmas funkcionālo moduļu izstrāde un esošo moduļu papildinājumu izmaiņu pieprasījumu realizācija.

* 1. Veids: pakalpojumi.
  2. Iepirkuma nomenklatūras (CPV) galvenais kods: 72200000-7 (Programmatūras izstrādes un konsultāciju pakalpojumi).
  3. Piedāvājumu var iesniegt tikai par visu sarunu procedūras priekšmetu kopumā.
  4. Plānotais kopējais cilvēkstundu daudzums: 2000 ch (atbilstoši finanšu piedāvājumam).
  5. Pakalpojuma izpildes:
     1. termiņš: līdz 2020.gada 30.decembrim.
     2. vieta: Gogoļa iela 3, Rīga, LV-1547, Latvija.
  6. **Tehniskās specifikācijas:** pretendents apņemas veikt pakalpojumu saskaņā ar Tehnisko specifikāciju (sk. nolikuma 3.pielikumu).
  7. Pasūtītājs ir tiesīgs finansiālu vai citu apsvērumu dēļ palielināt vai samazināt sarunu procedūras priekšmeta apjomu un līguma kopējo summu.

1. **PRETENDENTU IZSLĒGŠANAS NOTEIKUMI**

**Pretendentu izslēgšanas noteikumus** skatīt sarunu procedūras nolikuma 1.pielikuma tabulā „Pretendentu atlases prasības (izslēgšanas noteikumi, kvalifikācijas prasības) / piedāvājumā iekļaujamā informācija un dokumenti” *(attiecināms arī uz pretendenta norādīto apakšuzņēmēju, ja tāds tiek piesaistīts)*.

1. **kvalifikācijas PRASĪBAS PRETENDENTIEM**

Skatīt sarunu procedūras nolikuma 1.pielikuma tabulu „Pretendentu atlase (izslēgšanas noteikumi, kvalifikācijas prasības) / piedāvājumā iekļaujamā informācija un dokumenti” *(attiecināms arī uz pretendenta norādīto apakšuzņēmēju, ja tāds tiek piesaistīts)*.

1. **PRETENDENTU PIEDĀVĀJUMU IZVĒRTĒŠANA**
   1. **Piedāvājumu izvēles kritērijs:** sarunu procedūras nolikuma prasībām atbilstošs piedāvājums ar viszemāko cenu (EUR bez PVN) par sarunu procedūras priekšmetu kopumā.
   2. **Piedāvājumu vērtēšanas kārtība:**
      1. veicot pretendentu atlasi, komisija pārbauda piedāvājuma noformējuma, satura, pretendenta (kā arī pretendenta norādītā apakšuzņēmēja, ja tāds tiek piesaistīts) kvalifikācijas atbilstību sarunu procedūras nolikuma prasībām, kā arī vai ir iesniegti visi nepieciešamie dokumenti (t.sk. atbilstošs piedāvājuma nodrošinājums) un pārliecinās, vai uz pretendentu (kā arī pretendenta norādīto apakšuzņēmēju, ja tāds tiek piesaistīts) neattiecas sarunu procedūras nolikuma 3.punktā minētie izslēgšanas gadījumi. Ja pretendents (pretendenta norādītais apakšuzņēmējs, ja tāds tiek piesaistīts) vai pretendenta piedāvājums neatbilst kādām no minētajām prasībām, komisija var noraidīt pretendenta piedāvājumu un izslēgt pretendentu no turpmākās dalības sarunu procedūrā. Ja piedāvājumā ir pieļauta noformējuma prasību neatbilstība, komisija vērtē to būtiskumu un lemj par piedāvājuma noraidīšanas pamatotību. Ja nav iesniegts atbilstošs piedāvājuma nodrošinājums, komisija pretendenta piedāvājumu neizskata;
      2. pēc nolikuma 5.2.1.punktā minētās pārbaudes komisija izvērtē pretendenta piedāvājuma atbilstību sarunu procedūras nolikuma tehniskajām prasībām. Ja piedāvājums neatbilst minētajām prasībām, komisija var noraidīt pretendenta piedāvājumu un izslēgt pretendentu no turpmākās dalības sarunas procedūrā;
      3. piedāvājumu vērtēšanas laikā komisija pārbauda, vai pieteikumā nav aritmētisku kļūdu. Ja komisija konstatē šādas kļūdas, tā šīs kļūdas izlabo. Par kļūdu labojumu un laboto pieteikuma summu komisija paziņo pretendentam, kura pieļautās kļūdas labotas. Vērtējot piedāvājumu, komisija ņem vērā labojumus;
      4. pasūtītājs ir tiesīgs lūgt, lai pretendents vai kompetenta institūcija precizē vai izskaidro piedāvājuma dokumentus, kas iesniegti atbilstoši sarunu procedūras nolikumā izvirzītajām kvalifikācijas prasībām, kā arī piedāvājumu vērtēšanas gaitā pieprasīt, lai tiek izskaidrota piedāvājumā iekļautā informācija;
      5. ja pretendentu piedāvājumi pasūtītājam nav izdevīgi, komisija ir tiesīga pirms lēmuma par sarunu procedūras rezultātiem pieņemšanas piedāvāt visiem pretendentiem, kas iesnieguši sarunu procedūras nolikuma prasībām atbilstošus piedāvājumus, samazināt piedāvājuma cenu;
      6. pirms lēmuma pieņemšanas par iepirkuma līguma slēgšanas tiesību piešķiršanu, tiek veikta pārbaude attiecībā uz pretendentu (kā arī pretendenta norādīto apakšuzņēmēju, ja tāds tiek piesaistīts) kuram būtu piešķiramas līguma slēgšanas tiesības saskaņā ar Starptautisko un Latvijas Republikas nacionālo sankciju likumu;
      7. pēc sarunu procedūras nolikuma 5.2.6.punktā minētās informācijas izvērtēšanas komisija izvēlas sarunu procedūras prasībām atbilstošu piedāvājumu ar viszemāko cenu par sarunu procedūras priekšmetu kopumā pilnā apjomā (t.i. zemākās cilvēkstundas izmaksas) un pretendentu, uz kuru nav attiecināmi šī nolikuma 3.punktā minētie izslēgšanas gadījumi.
2. **SARUNAS AR PRETENDENTIEM**
   1. Sarunas pēc nepieciešamības var tikt rīkotas pēc piedāvājumu pārbaudes vai piedāvājumu pārbaudes gaitā, ja:
      1. komisijai nepieciešami piedāvājumu precizējumi;
      2. nepieciešams vienoties par iespējamām izmaiņām sarunu procedūras priekšmetā, līguma projekta būtiskos grozījumos, piemēram: izpildes termiņos, sarunu procedūras priekšmeta apjomā, tehniskajos noteikumos;
      3. nepieciešams vienoties par pasūtītājam izdevīgāku cenu un samaksas noteikumiem.
   2. Sarunas tiks protokolētas.
   3. Iepirkuma ietvaros var tikt paredzētas atkārtotas piedāvājumu iesniegšanas. Šajā gadījumā atkārtoto iesniegto piedāvājumu atvēršana ir atklāta.
3. **SARUNU PROCEDŪRAS REZULTĀTU PAZIŅOŠANA UN IEPIRKUMA LĪGUMA NOSLĒGŠANA**
   1. Sarunu procedūra beidzas pēc visu pretendentu noteiktā kārtībā iesniegto piedāvājumu izvērtēšanas, sarunām (ja nepieciešams), sarunu procedūras uzvarētāja noteikšanas vai pēc sarunu procedūras izbeigšanas, vai pārtraukšanas.
   2. Ja sarunu procedūrā nav iesniegti piedāvājumi vai ja iesniegtie piedāvājumi neatbilst sarunu procedūras dokumentos noteiktajām prasībām, komisija pieņem lēmumu izbeigt sarunu procedūru.
   3. Komisija ir tiesīga jebkurā brīdī pārtraukt sarunu procedūru, ja tam ir objektīvs pamatojums;
   4. Ja sarunu procedūrā iesniegts viens piedāvājums, komisija lemj, vai tas atbilst sarunu procedūras nolikumam, vai tas ir izdevīgs un vai attiecīgo pretendentu var atzīt par uzvarētāju sarunu procedūrā.
   5. Pasūtītāja iekšējos normatīvajos aktos noteiktajā kārtībā pieņemtais lēmums par sarunu procedūras rezultātu un līguma slēgšanu ir pamats līguma noslēgšanai ar sarunu procedūras uzvarētāju (atbilstoši sarunu procedūras nolikuma 7.pielikumam).
   6. Pasūtītājs 5 (piecu) darba dienu laikā pēc lēmuma pieņemšanas rakstiski informē visus pretendentus par sarunu procedūras rezultātu. Gadījumā, ja sarunu procedūra tika izbeigta vai pārtraukta, komisija vienlaikus informē visus pretendentus par visiem iemesliem, kuru dēļ sarunu procedūra tika izbeigta vai pārtraukta.
   7. Ja laika posmā no rezultātu paziņošanas līdz līguma noslēgšanai VID publiskajā datu bāzē izraudzītajam pretendentam *(un apakšuzņēmējam, ja tāds tiek piesaistīts)* ir konstatējams nodokļu parāds (lielāks par 150 euro), komisija pieprasa iesniegt apliecinājumu par nodokļu parādu neesamību – izziņu no VID elektroniskās deklarēšanas sistēmas (EDS), kas apliecina informāciju par nodokļu parādiem uz konkrētu dienu.
   8. Ja izraudzītais pretendents atsakās slēgt iepirkuma līgumu, pasūtītājs pieņem lēmumu slēgt līgumu ar nākamo pretendentu, kurš piedāvājis viszemāko cenu, vai pārtraukt sarunu procedūru, neizvēloties nevienu piedāvājumu. Ja pieņemts lēmums slēgt līgumu ar nākamo pretendentu, kurš piedāvājis viszemāko cenu, bet tas atsakās līgumu slēgt, pasūtītājs pieņem lēmumu pārtraukt sarunu procedūru, neizvēloties nevienu piedāvājumu.

**Pielikumā:**

**1.pielikums** – Pretendentu atlase (izslēgšanas noteikumi, kvalifikācijas prasības) / piedāvājumā iekļaujamā informācija un dokumenti) uz 8 (astoņām) lp.;

**2.pielikums** – Pieteikums dalībai sarunu procedūrā */forma/* uz 2 (divām) lp.;

**3.pielikums** – Tehniskā specifikācija uz 4(četrām) lp.;

**4.pielikums** – Informācija par pretendenta finanšu apgrozījumu */forma/* uz 1 (vienas) lp.;

**5.pielikums** – Informācijas veidlapa par piesaistītajiem apakšuzņēmējiem */forma/* uz 1 (vienas) lp;

**6.pielikums** – Līguma projekts uz 11 (vienpadsmit) lp.

VAS „Latvijas dzelzceļš”

Iepirkumu biroja vadītāja D.Smilktena

Nusbergs 67234922

**1.pielikums**

VAS „Latvijas dzelzceļš” sarunu procedūras ar publikāciju

„Kravu kustības pārvaldības sistēmas funkcionālo moduļu izstrāde un esošo moduļu papildinājumu izmaiņu pieprasījumu realizācija” nolikumam

**PRETENDENTU ATLASE (izslēgšanas noteikumi, kvalifikācijas prasības)/**

**PIEDĀVĀJUMĀ IEKĻAUJAMĀ INFORMĀCIJA UN DOKUMENTI**

*izveidots tabulas formā, lai vienlaikus tiktu nodrošināta informācija par kvalifikācijas noteikumu sasaisti ar attiecīgajiem iesniedzamajiem dokumentiem*

|  |  |  |  |  |
| --- | --- | --- | --- | --- |
| **Numerācija** | **Atlases noteikumi** |  | **Numerācija**  **(1.9.p.)** | **Piedāvājumā jāiekļauj šāda informācija/dokumenti[[1]](#footnote-2)**  **(noformējuma prasības sk. sarunu procedūras nolikuma 1.7.punktā):** |
| **Pretendents apstiprina savu dalību iepirkumā** | |  | 1.9.1. | **pieteikuma vēstule** dalībai sarunu procedūrā (nolikuma 2.pielikums); |
|  | 1.9.2. | ja piedāvājumu neparaksta pretendenta likumiskais pārstāvis - kompetentas institūcijas izdotu dokumentu par pretendenta pārstāvības tiesībām, kā arī dokumentu, kas apliecina sarunu procedūras piedāvājumu parakstījušās personas tiesības pārstāvēt pretendentu (attiecināms arī uz pretendenta norādīto apakšuzņēmēju, ja tāds tiek piesaistīts); |
|  | 1.9.3. | **piedāvājuma nodrošinājums** *(skat. arī nolikuma 1.6. un 1.7.4. punkta noteikumus)*. |
| **3.** | **PRETENDENTU IZSLĒGŠANAS NOTEIKUMI.**  **Pasūtītājs izslēdz pretendentu (kā arī pretendenta norādīto apakšuzņēmēju, ja tāds tiek piesaistīts) no turpmākās dalības sarunu procedūrā, neizskata piedāvājumu, kā arī neslēdz iepirkuma līgumu ar pretendentu, uz kuru attiecas jebkurš no šādiem gadījumiem:** | | | |
| 3.1. | ir konstatēts, ka pretendentam ir nodokļu parādi (tai skaitā valsts sociālās apdrošināšanas obligāto iemaksu parādi), kas kopsummā pārsniedz 150 euro. |  | 1.9.4. | Pretendents dokumentu neiesniedz, informāciju pasūtītājs pārbauda publiskajās datu bāzēs un izmantojot publiski pieejamo informāciju.  *(sk. arī papildus nosacījumus sarunas procedūras nolikuma 7.7.punktā)* |
| 3.2. | ir pasludināts pretendenta maksātnespējas process, apturēta pretendenta saimnieciskā darbība vai pretendents tiek likvidēts. |  | 1.9.5. | Pretendents dokumentu neiesniedz, informāciju pasūtītājs pārbauda publiskajās datu bāzēs un izmantojot publiski pieejamo informāciju. |
| 3.3. | pretendents, tā darbinieks vai pretendenta piedāvājumā norādītā persona ir konsultējusi vai citādi bijusi iesaistīta iepirkuma dokumentu sagatavošanā. |  | 1.9.6. | informācija (apliecinājums), ka pretendents, tā darbinieks vai pretendenta piedāvājumā norādītā persona nav konsultējusi vai citādi bijusi iesaistīta iepirkuma dokumentu sagatavošanā (nolikuma 2.pielikuma 10. punkts). |
| 3.4. | uz pretendenta norādīto personu ir attiecināmi 3.1. - 3.3.punktos minētie nosacījumi. |  | 1.9.7. | *Sk. 1.9.5.-1.9.7.pkt.* |
| **4.** | **kvalifikācijas PRASĪBAS PRETENDENTIEM.**  **Prasības attiecībā uz pretendenta iespējām veikt profesionālo darbību:** | | | |
| 4.1. | pretendents ir reģistrēts, licencēts vai sertificēts Latvijas Republikā atbilstoši normatīvo aktu prasībām. |  | 1.9.8. | *Latvijas Republikā reģistrēts pretendents dokumentu neiesniedz, informāciju pasūtītājs pārbauda publiskajās datu bāzēs un izmantojot publiski pieejamo informāciju LR Komercreģistrā.* |
| **Prasības attiecībā uz pretendenta saimniecisko un finansiālo stāvokli:** | | | | |
| 4.2. | pretendenta vidējais gadaneto finanšu apgrozījums ir ne mazāks kā 200 000,00 EUR *(divi simti tūkstoši eiro un 00 centi)* iepriekšējos 3 (trīs) gados, par kuriem atbilstoši normatīvo aktu prasībām sagatavoti, apstiprināti un iesniegti gada pārskati Valsts ieņēmumu dienestam.  *Ja pretendenta saimnieciskās darbības periods ir īsāks nekā 3 (trīs) gadi, tad vidējam neto finanšu apgrozījumam jāatbilst iepriekš minētajai prasībai laika periodā atbilstoši saimnieciskās darbības periodam.* |  | 1.9.9. | informācija par finanšu apgrozījumu (noformēta atbilstoši nolikuma 4.pielikumā pievienotajai veidlapas formai). |
| **Prasības attiecībā uz pretendenta tehniskajām un profesionālajām spējām:** | | | | |
| 4.3. | Pretendents laika periodā no 2016.gada 1.janvāra līdz piedāvājuma iesniegšanas dienai ir izpildījis šādas prasības (darbi pabeigti un sistēma darbojas produkcijā):   1. izstrādājis vismaz vienu informācijas sistēmu vai informācijas sistēmu papildinājumu projektu, kura kopējā izstrādes līgumcena ir vismaz 250 000.00 EUR *(divi simti piecdesmit tūkstoši euro un 00 centi)* bez PVN; 2. veicis vismaz vienu informācijas sistēmu izstrādes projektu, kura ietvaros veikta informācijas sistēmas izstrāde, vai papildinājumu izstrāde, kas bāzēta uz:    1. Oracle datu bāzes;    2. MS .Net C# un Scala programmēšanas valodu pamata; 3. veicis vismaz vienu informācijas sistēmu izstrādes projektu, kura ietvaros realizēta informācijas apmaiņa ar vismaz 3 (trīs) ārējām informācijas sistēmām; 4. veicis vismaz vienu informācijas sistēmu izstrādes projektu, kura ietvaros realizēta ārējo lietotāju piekļuve datiem pamatdarbības sistēmā; 5. veicis vismaz vienu informācijas sistēmu izstrādes projektu, kura ietvaros realizēta pamatdarbības sistēmas integrācija ar resursu vadības (finanšu) sistēmu; 6. veicis vismaz vienu informācijas sistēmu izstrādes projektu, kura ietvaros izstrādāta atskaišu funkcionalitāte, atbilstoša informācijas sistēmu mērķa grupu lietotāju vajadzībām; 7. veicis vismaz vienu informācijas sistēmu izstrādes projektu, kura ietvaros veikta datu migrācija; |  | 1.9.10.  1.9.11. | Vismaz 1 (viena) pozitīva klientu atsauksme par katra 4.3. punkta 1) – 7) apakšpunktā minētā projekta realizāciju. Par katrā apakšpunktā minētā projekta realizāciju var tikt sniegtas dažādu klientu pozitīvas atsauksmes.  Pretendenta rakstisks apliecinājums par 4.3.punkta 1) -7) apakšpunktos minēto projektu realizāciju. |
| **Prasības pretendenta speciālistiem:**  (pretendentam darbu izpildei jāiesaista personāls, kas atbilst šādām minimālajām kvalifikācijas prasībām)  *Nosacījums: pretendenta piedāvātie speciālisti nedrīkst piedalīties projektā vairāk kā 2 (divās) lomās* | | | | |
| 4.4. | ***Projekta vadītājs:***   1. augstākā izglītība - vismaz bakalaura grāds datorzinātnēs, dabaszinātnēs, vadības zinātnēs, ekonomikā vai inženierzinātnēs; 2. zināšanas projektu vadībā, kuras apliecina vismaz maģistra grāds projektu vadībā vai sertifikāts projektu vadībā (piemēram, Prince II, PMI, IPMA C, vai cits līdzvērtīgs dokuments, kurš apliecina praktisko pieredzi, apmācību un zināšanu pārbaudi (eksāmenu) projektu vadības jomā); 3. pieredze vismaz 2 (divu) līdzvērtīgu informācijas sistēmu izstrādes vai pilnveidošanas projektu realizācijā projekta vadītāja lomā (par līdzvērtīgu tiks uzskatīti informācijas sistēmu projekti, kas atbilst vienlaicīgi visiem 4.10.punkta 1. un 2.apakšpunktā minētajiem nosacījumiem); |  | 1.9.12. | 1. atbilstoši 4.4.punkta 1.apakšpunktam - kompetentas institūcijas izsniegta dokumenta kopija, kas apliecina pakalpojuma izpildē iesaistītā projekta vadītāja iegūto augstāko izglītību - vismaz bakalaura grāds datorzinātnēs, dabaszinātnēs, vadības zinātnēs, ekonomikā vai inženierzinātnēs; 2. atbilstoši 4.4.punkta 2.apakšpunktam - kompetentas institūcijas izsniegta dokumenta kopija, kas apliecina pakalpojuma izpildē iesaistītā projekta vadītāja iegūto augstāko izglītību - vismaz maģistra grāds projektu vadībā vai sertifikāts projektu vadībā (piemēram, Prince II, PMI, IPMA C, vai cits līdzvērtīgs dokuments, kurš apliecina praktisko pieredzi, apmācību un zināšanu pārbaudi (eksāmenu) projektu vadības jomā); 3. atbilstoši 4.4.punkta 3.apakšpunktam – pretendenta piesaistītā projekta vadītāja rakstisks apliecinājums par vismaz 2 (divu) līdzvērtīgu informācijas sistēmu izstrādes vai pilnveidošanas projektu realizāciju projekta vadītāja lomā. |
| 4.5. | ***Risinājuma arhitekts:***   1. ir iegūta augstākā izglītība - vismaz bakalaura grāds datorzinātnēs, dabaszinātnēs, vadības zinātnēs vai inženierzinātnēs; 2. pieredze vismaz 2 (divu) līdzvērtīgu informācijas sistēmu izstrādes vai pilnveidošanas projektu realizācijā risinājumu arhitekta lomā (par līdzvērtīgu tiks uzskatīti informācijas sistēmu projekti, kas atbilst vienlaicīgi visiem 4.10.punkta 1. un 2.apakšpunktā minētajiem nosacījumiem); 3. pieredze risinājumu arhitekta pienākumu veikšanā vismaz 1 (vienā) IS izstrādes projektā, kas balstīti uz Microsoft .NET WEB izstrādes tehnoloģijām un satur centrālo datu bāzi balstītu uz Oracle DBVS; 4. pieredze risinājumu arhitekta pienākumu veikšanā vismaz vienā IS izstrādes projektā, kas satur integrācijas ar vairāk kā 3 (trīs) sistēmām (iespējamās tehnoloģijas SOAP, REST servisi, DB saites Oracle un/vai MS SQL un/vai IBM DB2 DBVS); 5. pieredze risinājumu arhitekta pienākumu veikšanā vismaz vienā IS izstrādes projektā, kurā lietotāju skaits ir vairāk par 1000 (vienu tūkstoti); |  | 1.9.13. | 1. atbilstoši 4.5.punkta 1.apakšpunktam - kompetentas institūcijas izsniegta dokumenta kopija, kas apliecina pakalpojuma izpildē iesaistītā risinājuma arhitekta iegūto augstāko izglītību - vismaz bakalaura grāds datorzinātnēs, dabaszinātnēs, vadības zinātnēs vai inženierzinātnēs; 2. atbilstoši 4.5.punkta 2.apakšpunktam - pretendenta piesaistītā risinājuma arhitekta rakstisks apliecinājums par vismaz 2 (divu) līdzvērtīgu informācijas sistēmu izstrādes vai pilnveidošanas projektu realizāciju risinājumu arhitekta lomā; 3. atbilstoši 4.5.punkta 3.apakšpunktam - pretendenta piesaistītā risinājuma arhitekta rakstisks apliecinājums par pienākumu veikšanu vismaz 1 (vienā) IS izstrādes projektā, kas balstīti uz Microsoft .NET WEB izstrādes tehnoloģijām un satur centrālo datu bāzi balstītu uz Oracle DBVS; 4. atbilstoši 4.5.punkta 4.apakšpunktam - pretendenta piesaistītā risinājuma arhitekta rakstisks apliecinājums par pienākumu veikšanu vismaz vienā IS izstrādes projektā, kas satur integrācijas ar vairāk kā 3 (trīs) sistēmām (iespējamās tehnoloģijas SOAP, REST servisi, DB saites Oracle un/vai MS SQL un/vai IBM DB2 DBVS); 5. atbilstoši 4.5.punkta 5.apakšpunktam - pretendenta piesaistītā risinājuma arhitekta rakstisks apliecinājums par pienākumu veikšanu vismaz vienā IS izstrādes projektā, kurā lietotāju skaits ir vairāk par 1000 (vienu tūkstoti). |
| 4.6. | ***Sistēmanalītiķis:***   1. ir iegūta augstākā izglītība - vismaz bakalaura grāds datorzinātnēs, dabaszinātnēs, vadības zinātnēs vai inženierzinātnēs; 2. pieredze vismaz 2 (divu) līdzvērtīgu informācijas sistēmu izstrādes vai pilnveidošanas projektu realizācijā sistēmanalītiķa lomā (par līdzvērtīgu tiks uzskatīti informācijas sistēmu projekti, kas atbilst vienlaicīgi visiem 4.10.punkta 1. un 2.apakšpunktā minētajiem nosacījumiem); |  | 1.9.14. | 1. atbilstoši 4.6.punkta 1.apakšpunktam - kompetentas institūcijas izsniegta dokumenta kopija, kas apliecina pakalpojuma izpildē iesaistītā sistēmanalītiķa iegūto augstāko izglītību - vismaz bakalaura grāds datorzinātnēs, dabaszinātnēs, vadības zinātnēs vai inženierzinātnēs; 2. atbilstoši 4.5.punkta 2.apakšpunktam - pretendenta piesaistītā sistēmanalītiķa rakstisks apliecinājums par vismaz 2 (divu) līdzvērtīgu informācijas sistēmu izstrādes vai pilnveidošanas projektu realizāciju sistēmanalītiķa lomā. |
| 4.7. | ***Vismaz 1 (viens) sistēmas testētājs, kurš atbilst šādiem kritērijiem:***   1. ir iegūta augstākā izglītību - vismaz bakalaura grāds datorzinātnēs ar specializāciju informācijas sistēmu testēšanā vai izglītību, ko apliecina izsniegtais ISTQB testētāja sertifikāts; 2. pieredze automatizēto testēšanas rīku izmantošanā un automatizēto testu izstrādē, servera programmatūras tai skaitā tīmekļa pakalpojumu un lietotāju saskarnes programmatūras testēšanā; 3. pieredze vismaz 2 (divu) līdzvērtīgu informācijas sistēmu izstrādes vai pilnveidošanas projektu realizācijā sistēmas testētāja lomā (par līdzvērtīgu tiks uzskatīti informācijas sistēmu projekti, kas atbilst vienlaicīgi visiem 4.10.punkta 1. un 2.apakšpunktā minētajiem nosacījumiem); |  | 1.9.15. | 1. atbilstoši 4.7.punkta 1.apakšpunktam - kompetentas institūcijas izsniegta dokumenta kopija, kas apliecina pakalpojuma izpildē iesaistītā sistēmas testētāja iegūto augstāko izglītību - vismaz bakalaura grāds datorzinātnēs ar specializāciju informācijas sistēmu testēšanā vai ISTQB testētāja sertifikāts; 2. atbilstoši 4.7.punkta 2.apakšpunktam - pretendenta piesaistītā sistēmas testētāja rakstisks apliecinājums par pieredzi automatizēto testēšanas rīku izmantošanā un automatizēto testu izstrādē, servera programmatūras tai skaitā tīmekļa pakalpojumu un lietotāju saskarnes programmatūras testēšanā; 3. atbilstoši 4.7.punkta 3.apakšpunktam - pretendenta piesaistītā sistēmas testētāja rakstisks apliecinājums par vismaz 2 (divu) līdzvērtīgu informācijas sistēmu izstrādes vai pilnveidošanas projektu realizāciju sistēmas testētāja lomā. |
| 4.8. | ***Drošības eksperts:***   1. ir iegūta augstākā izglītība informācijas sistēmu drošības jomā vai Certified Information Security Manager vai Certified Information Systems Security Professional; 2. pieredze vismaz 2 (divu) līdzvērtīgu informācijas sistēmu izstrādes vai pilnveidošanas projektu realizācijā vai uzraudzībā, vai drošības audita veikšanā drošības eksperta lomā (par līdzvērtīgu tiks uzskatīti informācijas sistēmu projekti, kas atbilst vienlaicīgi visiem 4.10.punkta 1. un 2.apakšpunktā minētajiem nosacījumiem); |  | 1.9.16. | 1. atbilstoši 4.8.punkta 1.apakšpunktam - kompetentas institūcijas izsniegta dokumenta kopija, kas apliecina pakalpojuma izpildē piesaistītā drošības eksperta iegūto augstāko izglītību informācijas sistēmu drošības jomā vai sertifikāta kopija - Certified Information Security Manager vai Certified Information Systems Security Professional vai tiem ekvivalenta sertifikāta kopija; 2. atbilstoši 4.8.punkta 2.apakšpunktam - pretendenta piesaistītā drošības eksperta rakstisks apliecinājums par vismaz 2 (divu) līdzvērtīgu informācijas sistēmu izstrādes vai pilnveidošanas projektu realizāciju vai uzraudzību, vai drošības audita veikšanu drošības eksperta lomā. |
| 4.9. | ***Vismaz 2 (divi) izstrādātāji, kur katram noteiktas šādas prasības:***   1. vismaz vienam no diviem izstrādātājiem ir iegūta augstākā izglītība - vismaz bakalaura grāds datorzinātnēs, dabaszinātnēs, vadības zinātnēs vai inženierzinātnēs; 2. vismaz vienam no diviem izstrādātājiem ir pieredze vismaz 2 (divu) līdzvērtīgu informācijas sistēmu izstrādes vai pilnveidošanas projektu realizācijā izstrādātāja lomā (par līdzvērtīgu tiks uzskatīti informācijas sistēmu projekti, kas atbilst vienlaicīgi visiem 4.10.punkta 1. un 2.apakšpunktā minētajiem nosacījumiem); 3. vismaz viens no diviem izstrādātājiem var apliecināt pieredzi informācijas sistēmas izstrādes projektā, izmantojot Oracle DBVS tehnoloģiju, Scala un/vai citas *(norādīt kādas)* objektu orientētas uz JAVA virtuālās mašīnas darbināmas programmēšanas valodas servera programmatūras izstrādē; 4. vismaz viens no diviem izstrādātājiem var apliecināt pieredzi informācijas sistēmas izstrādes projektā, izmantojot .NET un/vai C# programmēšanas valodas lietotāja saskarnes programmatūras izstrādē; |  | 1.9.17. | 1. atbilstoši 4.9.punkta 1.apakšpunktam - kompetentas institūcijas izsniegta dokumenta kopija, kas apliecina, ka pakalpojuma izpildē vismaz vienam no diviem izstrādātājiem ir iegūta augstākā izglītība - vismaz bakalaura grāds datorzinātnēs, dabaszinātnēs, vadības zinātnēs vai inženierzinātnēs; 2. atbilstoši 4.9.punkta 2.apakšpunktam – vismaz viena pretendenta piesaistītā izstrādātāja rakstisks apliecinājums par vismaz 2 (divu) līdzvērtīgu informācijas sistēmu izstrādes vai pilnveidošanas projektu realizāciju izstrādātāja lomā; 3. atbilstoši 4.9.punkta 3.apakšpunktam - vismaz viena pretendenta piesaistītā izstrādātāja rakstisks apliecinājums par pieredzi informācijas sistēmas izstrādes projektā, izmantojot Oracle RDBVS tehnoloģiju, Scala un/vai citas (norādīt kādas) objektu orientētas uz JAVA virtuālās mašīnas darbināmas programmēšanas valodas servera programmatūras izstrādē; 4. atbilstoši 4.9.punkta 4.apakšpunktam - vismaz viena pretendenta piesaistītā izstrādātāja rakstisks apliecinājums par pieredzi informācijas sistēmas izstrādes projektā, izmantojot .NET un/vai C# programmēšanas valodas lietotāja saskarnes programmatūras izstrādē. |
| 4.10. | 4.4. - 4.9.punktos norādītajiem pretendenta piesaistītajiem speciālistiem ir pieredze 2 (divu) līdzvērtīgu projektu realizācijā:   1. par līdzvērtīgu projektu tiks uzskatīts projekts, kas atbilst visiem šiem kritērijiem:    * + - informācijas sistēmai ir komunikācijas vide ar klientiem (klientu portāls), kura integrēta ar sistēmas pamata procesiem;        - informācijas sistēmā ir realizēta SOA arhitektūra;        - informācijas sistēmā ir realizēta integrācija ar vismaz 3 citām sistēmām, no kurām vismaz 1 (viena) ir ārējā informācijas sistēma;        - informācijas sistēma darbojas produkcijas režīmā. 2. vismaz 2 (divos) no 4.10.punkta 1) apakšpunkta kritērijiem atbilstošiem projektiem izstrādātās vai pilnveidotās informācijas sistēmas kopējās izstrādes izmaksas pārsniedz 200 000.00 EUR *(divi simti tūkstoši euro un 00 centi)* bez PVN apmēru. |  | 1.9.18. | 1. pretendenta rakstisks apliecinājums par 4.4. – 4.9.punktos norādīto pretendenta piesaistīto speciālistu (apliecinājumā norādāma arī kontaktpersona (-as) atsauksmēm) pieredzi 2 (divu) līdzvērtīgu projektu realizācijā. |
| ***(Ja nepieciešams)* Prasības pretendenta norādītajam apakšuzņēmējam** | | | | |
| 4.11. | Pretendents var atsaukties uz pretendenta norādītā apakšuzņēmēja iespējām, ja tas nepieciešams konkrētā līguma izpildei, neatkarīgi no savstarpējo attiecību tiesiskā rakstura. Šādā gadījumā pretendents, kas piedalās sarunu procedūrā, pierāda pasūtītājam, ka viņa rīcībā būs nepieciešamie resursi, iesniedzot attiecīgo piegādātāju apliecinājumu vai vienošanos par sadarbību konkrētā līguma izpildei. |  | 1.9.19. | *-* informācija par piesaistīto (-ajiem) apakšuzņēmēju (-iem) (nolikuma 5.pielikums);  *-* piesaistītā (-o) apakšuzņēmēja (-u) apliecinājums vai vienošanās kopija ar pretendentu par sadarbību līguma izpildē. |

**2.pielikums**

VAS „Latvijas dzelzceļš” sarunu procedūras ar publikāciju „Kravu kustības pārvaldības sistēmas funkcionālo moduļu izstrāde un esošo moduļu papildinājumu izmaiņu pieprasījumu realizācija” nolikumam

*[pretendenta uzņēmuma veidlapa]*

2020.gada \_\_\_\_\_\_\_\_\_\_\_\_\_\_\_

Nr.\_\_\_\_\_\_\_\_\_\_\_\_\_\_\_\_\_\_\_\_\_\_

**PIETEIKUMS**

**DALĪBAI SARUNU PROCEDŪRĀ AR PUBLIKĀCIJU**

**„Kravu kustības pārvaldības sistēmas funkcionālo moduļu izstrāde un esošo moduļu papildinājumu izmaiņu pieprasījumu realizācija”**

/forma/

Pretendents \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Pretendenta nosaukums)

reģ.Nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

tā \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ personā,

(vadītāja vai pilnvarotās personas vārds, uzvārds, amats)

ar šī pieteikuma iesniegšanu:

1. apliecina savu dalību VAS „Latvijas dzelzceļš” organizētajā sarunu procedūrā ar publikāciju „Kravu kustības pārvaldības sistēmas funkcionālo moduļu izstrāde un esošo moduļu papildinājumu izmaiņu pieprasījumu realizācija” (turpmāk – sarunu procedūra);
2. piedāvā nodrošināt kravu kustības pārvaldības sistēmas funkcionālo moduļu izstrādi un esošo moduļu papildinājumu izmaiņu pieprasījumu realizāciju (turpmāk – pakalpojums) saskaņā ar sarunu procedūras nolikuma nosacījumiem par šādu cenu:

**FINANŠU PIEDĀVĀJUMS**

|  |  |
| --- | --- |
| **Kvalifikācija** | **Cilvēkstundas izmaksas EUR, bez PVN\*** |
| Projekta vadītājs |  |
| Risinājumu arhitekts |  |
| Sistēmanalītiķis |  |
| Pirmais izstrādātājs |  |
| Otrais izstrādātājs |  |
| Sistēmas testētājs |  |
| Drošības eksperts |  |
| **Kopējā vērtējamā piedāvājuma cena** = (projektu vadītājs + risinājumu arhitekts + sistēmanalītiķis + pirmais izstrādātājs + otrais izstrādātājs + sistēmas testētājs + drošības eksperts / 7 |  |

\*- Nolikumam un tā pielikumiem atbilstoša speciālista vienas cilvēkstundas cenas, iekļaujot tajā visus nodokļus (izņemot PVN) un izmaksas.

1. piedāvā sniegtā pakalpojuma garantijas periodu \_\_\_\_\_ (nosacījums: ne mazāk kā **12 (divpadsmit ))** mēneši no pakalpojuma nodošanas – pieņemšanas akta parakstīšanas dienas;
2. garantēsniegt sarunu procedūras priekšmetā minētā pakalpojuma izpildi līdz 2020.gada 30.decembrim**;**
3. piedāvā samaksas termiņu **30 (trīsdesmit)** kalendārās dienas no pakalpojuma pieņemšanas dokumenta parakstīšanas un rēķina par apmaksu saņemšanas dienas;
4. apliecina, ka piedāvājuma kopējā cenā ir iekļautas visas izmaksas, kas saistītas ar pakalpojuma izpildi, t.sk., speciālistu piesaiste darbu veikšanai, nepieciešamo licenču izmaksas, programmatūras versiju atjauninājumi un kļūdu labojumi, konsultācijas, izmaiņu pieprasījumu (darba uzdevumu) realizēšana, pieeja pretendenta un ražotāja atbalsta vietnēm internetā, sertificētu speciālistu izsaukumi un tehniskās konsultācijas klātienē un neklātienē (telefoniski, e-pasta, on-site režīmā), personāla un administratīvās izmaksas, sociālais u.c. nodokļi saskaņā ar Latvijas Republikas normatīvajiem aktiem, pieskaitāmās izmaksas, ar peļņu un riska faktoriem saistītās izmaksas, neparedzamie izdevumi u.tml.
5. garantē, ka pakalpojums tiks sniegts atbilstošā apjomā, kvalitātē un termiņā, kurus paredz sarunu procedūras nolikuma (t.sk. Tehniskās specifikācijas) nosacījumi un pakalpojumā tiks iesaistīti piedāvājumā norādītie speciālisti;
6. apliecina, ka neatbilst nevienam no sarunu procedūras nolikuma 3.punktā minētajiem pretendentu izslēgšanas gadījumiem;
7. apliecina, ka ir informēts, ka gadījumā, ja tiek izslēgts vai izpildoties kādam no sarunu procedūras nolikuma 3.punktā minētajiem pretendentu izslēgšanas gadījumiem piedāvājuma derīguma termiņa laikā, pretendenta piedāvājums var tikt noraidīts vai līguma slēgšanas tiesību piešķiršanas gadījumā pasūtītājs var atteikties slēgt iepirkuma līgumu;
8. apliecinu, ka pretendents, tā darbinieks vai pretendenta piedāvājumā norādītā persona nav konsultējusi vai citādi bijusi iesaistīta iepirkuma dokumentu sagatavošanā;
9. apliecina, ka sarunu procedūras nolikums ir skaidrs un saprotams, iebildumu un pretenziju nav un līguma slēgšanas tiesību piešķiršanas gadījumā apņemas pildīt visus sarunu procedūras nolikuma noteikumus, kā arī slēgt līgumu atbilstoši sarunu procedūras nolikumam pievienotajam līguma projektam;
10. atzīst sava piedāvājuma derīguma termiņu ne mazāk kā **100 (viens simts)** dienas no piedāvājuma atvēršanas dienas;
11. garantē, ka pakalpojuma izpildē tiks pieaicināti kvalificēti speciālisti, lai nodrošinātu Tehniskajā specifikācijā (nolikuma 3.pielikums) minētā pakalpojuma izpildi un garantijas periodā novērstu problēmas noteiktajos termiņos;
12. apliecina, ka ir iepazinies ar „Latvijas dzelzceļš” koncerna mājas lapā *www.ldz.lv* publicētajiem „Latvijas dzelzceļš” koncerna sadarbības partneru biznesa ētikas pamatprincipiem, atbilst tiem un apņemas arī turpmāk strikti tos ievērot pats un nodrošināt, ka tos ievēro arī tā darbinieki;
13. garantē, ka tas ievēro visas Vispārējās datu aizsardzības regulas 32.pantā paredzētās apstrādes drošības prasības un ir ieviesis nepieciešamos drošības standartus, kas attiecas uz fizisko personu datu apstrādi un aizsardzību, piemēram, bet ne tikai – ir izstrādājis iekšējos drošības standartus personas datu aizsardzībai.
14. garantē, ka visas sniegtās ziņas ir patiesas.

\_\_\_\_\_\_\_\_\_\_\_\_\_\_\_\_\_

(paraksts)

z.v.

Pretendenta adrese un bankas rekvizīti \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

tālruņa numuri, e-pasta adrese \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Pretendenta vadītāja vai pilnvarotās personas amats, vārds un uzvārds

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**3.pielikums**

VAS „Latvijas dzelzceļš” sarunu procedūras ar publikāciju „Kravu kustības pārvaldības sistēmas funkcionālo moduļu izstrāde un esošo moduļu papildinājumu izmaiņu pieprasījumu realizācija” nolikumam

TEHNISKĀ SPECIFIKĀCIJA

Pakalpojuma sniegšanas prasības

VAS „Latvijas dzelzceļš” (turpmāk - LDZ) ir izveidota un nodota ekspluatācijā jauna informācijas sistēma (IS) – Kravu pārvadājumu Informācijas sistēma (KPS), kurai nepieciešams papildu funkcionālo moduļu izstrādi un esošo moduļu papildinājumu izmaiņu pieprasījumu realizāciju. Lai nodrošinātu šos pakalpojumus, LDZ Informācijas tehnoloģiju centrā (ITC), papildus esošajiem štata speciālistiem, nepieciešams piesaistīt atbilstošas kvalifikācijas ārštata speciālistus ar pieredzi šāda profila un apjoma risinājumu uzturēšanā.

KPS plānots izmantot kravu pārvadājumu procesu atbalstam. Risinājums ir izstrādāts, izmantojot Oracle RDBVS, Scala programmēšanas valodu (servera daļas komponentiem) un Net un C# programmēšanas valodas (Grafiskās lietotāju saskarnes komponentiem). KPS apstrādā informāciju par pavadzīmēm un tajā ievadīto informāciju, piemēram, pavadzīmē iekļautajiem vagoniem, izmaiņām ceļā, piemēram, atkabinātiem – pārkrautiem vagoniem, KPS lietotājiem, kas sagatavo pavadzīmes. KPS ir pieejamas divu veidu pavadzīmes ‑ SMGS un KU-29. SMGS pavadzīmes ir paredzētas starptautiskiem pārvadājumiem SMGS nolīguma ietvaros, kamēr KU-29 pavadzīmes ir paredzētas iekšzemes pārvadājumiem Latvijas Republikas teritorijā atbilstoši spēkā esošiem Ministru kabineta noteikumiem un Dzelzceļa likumam. Katra pavadzīme raksturo sūtījumu. Tā satur saistošajos tiesību aktos paredzēto informāciju (piemēram: sūtījumā iesaistītie vagoni un to informācija, vagonu masa un kopējā sūtījuma masa, informācija par konteineru (ja tiek organizēts konteineru sūtījums), kravas informācija un speciālās atzīmes (piemēram, bīstamības informācija, negabarīts u.c.), nosūtītājs, saņēmējs, nosūtītāja un saņēmēja piederības valsts un stacija, maršruts, pārvadātājs, pavaddokumenti utt.). KPS sistēmā pavadzīmes reģistrē gan nosūtītāja lietotāji, gan uz pilnvarojumu pamata pārvadātāja lietotāji. Mēneša laikā KPS sistēmā izveido līdz 5000 pavadzīmēm, apstrādāto pavadzīmju apjomam pakāpeniski augot.

KPS sistēma nodrošina datu apmaiņu ar LDZ iekšējām sistēmām, kā arī integrāciju ar ārējām citu organizāciju informācijas sistēmām.

**Darba uzdevums**

Kravu pārvadājumu Informācijas sistēmai (KPS) nepieciešams nodrošināt šādus darbus:

* KPS vairāku pārvadātāju funkcionalitātes pilnveidošana;
* Pārvadātāju informatīvās mijiedarbības nodrošināšana:
  + Natūrlapas Izsniegšana / saskaņošana Pārvadātājiem;
  + Vagonu nodošanas - pieņemšanas saraksts;
  + Pieteikums vagonu grupu padošanai / novākšanai;
  + Vagonu iekraušanas / izkraušanas paziņojums.
* Klientu reģistra datu apmaiņa ar kaimiņvalstu dzelzceļu organizācijām elektronisko dokumentu datu kvalitātes nodrošināšanas ietvaros;
* KPS Sistēmas lietotāju izmaiņu pieprasījumu realizācija.

**KPS funkcionālo moduļu attīstības izmaiņu pieprasījumu realizācijas kārtība**

1. Pēc Pasūtītāja pieprasījuma Izpildītājam 5 (piecu) darba dienu laikā jāsniedz izmaiņu pieprasījuma sākotnējais novērtējums, kas sevī ietver izmaiņu pieprasījuma realizācijai nepieciešamo augsta līmeņa izmaiņu realizāciju aprakstu, plānoto darbietilpību (c/h), plānoto darbu izpildes termiņu, ievērojot arī Pasūtītāja noteiktās izmaiņu pieprasījumu prioritātes. Novērtējums tiek saskaņots vai noraidīts (ja sākotnējā izmaiņu novērtējuma rezultātā tālāka izmaiņu pieprasījuma pasūtīšana nav racionāla), izmantojot Pasūtītāja ITC pakalpojumu atbalsta sistēmu ITTPAS JIRA.
2. Pēc pieprasījuma Izpildītājam 10 (desmit) darba dienu laikā (ja ir veikts 1. punktā minētais saskaņojums) jāveic Pasūtītāja pieprasīto izmaiņu analīze (detalizēts novērtējums), kuras ietvaros Izpildītājam jāsniedz detalizētu izmaiņu pieprasījuma realizācijas piedāvājumu izmaksu un darbietilpību novērtējums, konkrēts darbu izpildes termiņš, ievērojot arī Pasūtītāja noteiktās izmaiņu pieprasījumu prioritātes un plānotais programmatūras laidiens, atbilstoši Izpildītāja piedāvātajai speciālistu pieejamībai. Izpildītājam jānorāda nepieciešamo interviju plāns, jāveic intervijas ar biznesa lietotājiem, izmaiņu definēšana vai nu ietekmēto biznesa procesu diagrammu veidā, vai lietotājstāstu veidā, nepieciešamā informācija par citiem Pasūtītāja resursiem, kuri jāiesaista darbu izpildē, testa scenāriju definēšana biznesa prasību līmenī, darba uzdevumu definēšana lietotāja saskarnes un/vai servera daļas izstrādei. Pēc Pasūtītāja pieprasījuma norādīti izpildē iesaistītie Izpildītāja speciālisti.
3. Izpildītājam jānodrošina projekta grupas sanāksmju organizēšana, izmaiņu pieprasījumu realizācijas progresa kontrole. Gadījumā, ja Izpildītājs konstatē apstākļus, kuri apdraud veiksmīgu izmaiņu izstrādi un realizāciju, Izpildītājam ir pienākums ziņot par to Pasūtītāja kontaktpersonai.
4. Lietotāja saskarnes izmaiņu gadījumā Izpildītājam jāveic jauno ekrānformu prototipu izstrāde, ja Pasūtītājs to pieprasījis, un prototipu saskaņošana ar Pasūtītāju.
5. Informācijas sniegšana Pasūtītāja pilnvarotiem pārstāvjiem:
   1. Informācija tiek sniegta pēc Pasūtītāja pieprasījuma:
      1. Attālināti (telefoniski vai e-pastā);
      2. Klātienē;
   2. Informācijas pieprasījums tiek pieteikts, izmantojot pakalpojumu atbalsta sistēmu ITTPAS JIRA.
6. Izmaiņu pieprasījumu realizācija.
   1. Termiņš sākotnējā vai detalizētā izmaiņu pieprasījuma novērtēšanai var tikt pagarināts, pamatojoties uz argumentētu Izpildītāja lūgumu.
   2. Izmaiņu pieprasījuma precizēšana tiek veikta Pasūtītāja ITC pakalpojumu atbalsta sistēmā ITTPAS JIRA.
   3. Akceptētā izmaiņu pieprasījuma realizāciju Izpildītājam veic saskaņā ar izmaiņu pieprasījuma realizācijas piedāvājumā definēto termiņu.
   4. Izpildītājam ir pienākums regulāri informēt Pasūtītāju par izmaiņu pieprasījuma realizācijas progresu, sasniegtajiem rezultātiem, iespējamām problēmām vai priekšlikumiem izmaiņu pieprasījuma optimālākai realizācijai.
   5. Izpildītais izmaiņu pieprasījums jāpiegādā laidiena veidā, iekļaujot:
      1. instalācijas pakotni (-es);
      2. laidiena piezīmes (programmatūras versijas apraksts) un norādījumus/instrukcijas laidiena uzstādīšanai KPS produkcijas vidē (uzstādīšanu produkcijas (ražošanas) vidē veiks Pasūtītāja personāls);
      3. laidiena pilnu pirmkodu uzstādīšanai LDZ programmatūras repozitorijā <https://git.ldz.lv/KPS> un pēc Pasūtītāja pieprasījuma pirmkoda kompilēšanas instrukciju;
      4. laidiena testpiemērus un testus, tai skaitā automātiskos regresa testus, ja puses par to ir vienojušās izmaiņu pieprasījuma saskaņošanas gaitā;
      5. aktualizētu sistēmas un lietotāju dokumentāciju (tai skaitā atjauninātu programmatūras prasību specifikāciju un projektējumu, lietotāju un sistēmas administratoru rokasgrāmatas, integrācijas prasību specifikācijas un vadlīnijas, ja izmaiņu pieprasījums ir izsaucis izmaiņas sistēmas interfeisos un interneta pakalpojumu saskarnēs), ja puses izmaiņu pieprasījuma saskaņošanas gaitā nav vienojušās savādāk;
   6. Izmaiņu pieprasījuma realizācijas testēšana tiks uzskatīta par veiksmīgu, ja testēšanas rezultātā netiks pieteikts neviens 1.-3.kategorijas pieteikums (pieteikumu klasifikācija noteikta 7.7.punktā) vai Izpildītājs un Pasūtītājs būs vienojušies par atklāto 3.prioritātes pieteikumu novēršanu pēc laidiena ieviešanas ekspluatācijā (uzstādīšana Pasūtītāja produkcijas (ražošanas) vidē).
   7. Pieteikumu kategorijas tiek klasificētas šādi:

* 1.kategorija - avārija: problēma izraisa pilnīgu sistēmas darbības apstāšanos un/vai darbs nevar tikt turpināts;
* 2.kategorija - kļūda, kuru nevar apiet: problēma izraisa iekšēju programmatūras kļūdu vai nekorektu darbību, kas rada lielus iespēju zudumus. Nav zināms (klientam) pieņemams problēmas apiešanas risinājums, tomēr ir iespējams darbu turpināt ierobežotā režīmā;
* 3.kategorija - kļūda, kuru var apiet: problēma izraisa minimālus iespēju zudumus. Ietekme uz sistēmu ir mazsvarīga / sagādā zināmas neērtības, piemēram, manuālu darbu sistēmas funkcionēšanas atjaunošanai / darba turpināšanai;
* 4.kategorija - neprecizitāte: problēma neizraisa iespēju zudumus. Šādu pieteikumu raksturo iekšēja programmatūras kļūda vai nekorekta darbība, kuras ietekmi uz darba turpināšanu var neņemt vērā, kļūda / neprecizitāte produkta dokumentācijā;
* 5.kategorija - izmaiņu pieprasījums: pieprasījums veikt izmaiņas vai papildināt sistēmas funkcionalitāti, dokumentāciju vai veikt citus papildus darbus, kas ir ārpus līguma sfēras vai atšķiras no iepriekš saskaņotajām prasībām;
* 6.kategorija - konsultācija: problēma neizraisa iespēju zudumus. Programmatūrā nav kļūda, bet ir radusies kāda neskaidrība par sistēmas darbību vai funkcionalitāti, izmantošanu, tehnisko apkalpošanu.
  1. Neveiksmīga testēšanas rezultāta gadījumā Izpildītājam jāveic atklāto kļūdu bezmaksas novēršana un jāpiegādā programmatūra atkārtotai testēšanai.

1. Pēc Pasūtītāja pieprasījuma Izpildītājam ir jānodrošina atbalsts piegādāto izmaiņu pieprasījumu testēšanai Pasūtītāja norādītā testa vidē:
   1. Funkcionālā testēšana veicama, atbilstoši testēšanas scenārijiem, kuri atvasināti no funkcionālajām prasībām. Testēšanas scenāriju un testu (tai skaitā automatizēto) izstrāde veicama pēc Pasūtītāja pieprasījuma, atsevišķi vienojoties par darbu apjomu.
   2. Regresijas testēšana veicama, izmantojot automātiskus testēšanas rīkus, pārbaudot, vai no jauna izstrādātā funkcionalitāte neietekmē iepriekš izstrādātās funkcionalitātes darbību. Regresijas testu izstrāde veicama pēc Pasūtītāja pieprasījuma, atsevišķi vienojoties par veicamo darbu apjomu.
   3. Slodzes un veiktspējas testēšana veicama, izmantojot automātiskus testēšanas rīkus un identificējot to lietotāju aktivitātes līmeni, kurš izsauc sistēmas apstāšanos. Slodzes testu izpilde veicama pēc Pasūtītāja pieprasījuma, atsevišķi vienojoties par veicamo darbu apjomu.
   4. Drošības testēšana veicama, testējot izmainīto apgabalu vai visu sistēmu kopumā, atbilstoši OWASP rekomendāciju aktuālajai versijai. Drošības testu izpilde veicama pēc Pasūtītāja pieprasījuma, atsevišķi vienojoties par veicamo darbu apjomu.
   5. Testēšanas procedūras laikā identificētās kļūdas/neatbilstības jāfiksē Pasūtītāja LDZ ITC pakalpojumu atbalsta sistēmā ITTPAS JIRA (https://ittpas.int.ldz.lv).
   6. Pēc pieteiktās problēmas/kļūdas novēršanas Izpildītājam jāveic atkārtota ietekmētā apgabala testēšana.
   7. Testēšanas rezultātā Izpildītājam jāiesniedz Pasūtītājam testēšanas pārskats un rekomendācija par testētā programmatūras vienuma ieviešanu ekspluatācijā:
      1. Ieviešams ekspluatācijā bez iebildēm;
      2. Ieviešams ekspluatācijā ar kļūdām, kurām saskaņots novēršanas termiņš;
      3. Piegāde noraidāma un atgriežama kļūdu labošanai.

**Garantijas**

1. Garantijas uzturēšana iekļauj šādu pakalpojumu sniegšanu Pasūtītājam saistībā ar piegādātajām izmaiņu pieprasījumu realizācijām:
   1. pēc akcepttestēšanas atrasto izmaiņu pieprasījumu realizācijas un ieviešanas kļūdu (1. līdz 4. kategorijas problēmu ziņojumi, skatīt 7.7.punktā) novēršana;
   2. pēc akcepttestēšanas konstatētās izmaiņu pieprasījuma realizācijas neefektīvās funkcionalitātes precizēšana vai līdzvērtīgas funkcionalitātes atkārtota izstrāde (1. līdz 4. kategorijas problēmu ziņojumi, skatīt 7.7.punktā);
   3. lietotāju un administratoru telefonisks atbalsts darba laikā 8:00-17:00 (Help-desk);
   4. sistēmas darbības atjaunošana programmatūras kļūdu gadījumos;
   5. pēc Pasūtītāja pieprasījuma lietotāju un administratoru klātienes atbalsts.
2. Izpildītājam jānodrošina atbalsts, kas paredz Pasūtītāja iekšēji apstrādātu un precīzi noformulētu problēmu pieteikumu reģistrēšanu, klasificēšanu un apstrādi saskaņā ar prasībām, kas noteiktas 8. un 9.punktos.
3. Izpildītājam jānodrošina izstrādāto un piegādāto izmaiņu pieprasījumu realizāciju komponenšu bezmaksas garantijas uzturēšana līdz pilnvērtīgas izmaiņu pieprasījumu realizācijas un visu tās komponenšu izstrādei, piegādei un ieviešanai pie Pasūtītāja, kā arī 1 (vienu) gadu pēc izmaiņu pieprasījuma realizācijas gala pieņemšanas-nodošanas akta parakstīšanas.
4. Garantijas uzturēšanas periodā Izpildītājam jānodrošina Pasūtītāja pieteikto problēmu ziņojumu uzskaite un informēšana par to izpildes progresu, kā arī pēc Pasūtītāja pieprasījuma jāsniedz uzkrātie dati. Garantijas uzturēšanas periodā Izpildītājam pēc Pasūtītāja pieprasījuma ir jāiesniedz Pasūtītājam problēmu ziņojumu atskaite.
5. Garantijas uzturēšanas periodā Izpildītājam jānodrošina reakcijas laiks ne ilgāks par 4h uz pieteiktajiem 3. un 4. kategorijas pieteikumiem un ne ilgāks laiks par 2h uz pieteiktajiem 1. un 2. kategorijas pieteikumiem.
6. Garantijas uzturēšanas periodā problēmu novēršanas maksimālais laiks no problēmas pieteikšanas un reģistrēšanas/ klasifikācijas brīža atkarībā no problēmu kategorijas ir šāds:

1.kategorija – 4 stundas;

2.kategorija – 12 stundas;

3.kategorija – 7 dienas;

4.kategorija – 30 dienas.

**4.pielikums**

VAS „Latvijas dzelzceļš” sarunu procedūras ar publikāciju

„Kravu kustības pārvaldības sistēmas funkcionālo moduļu izstrāde un esošo moduļu papildinājumu izmaiņu pieprasījumu realizācija” nolikumam

**INFORMĀCIJA PAR PRETENDENTA FINANŠU APGROZĪJUMU**

*/forma/*

|  |  |  |
| --- | --- | --- |
| **Apgrozījums par 3 (trīs)[[2]](#footnote-3) gadiem**  **(EUR bez PVN)** | | |
| 201\_\_.gadā | 201\_\_.gadā | 201\_\_.gadā |
|  |  |  |
| Apgrozījums kopā: | |  |
| Vidējais apgrozījums 3 (trīs) gados: | |  |

Vadītāja vai pilnvarotās personas paraksts: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vadītāja vai pilnvarotās personas vārds, uzvārds, amats \_\_\_\_\_\_\_\_\_\_\_\_\_\_\_\_\_\_\_\_\_\_\_\_

z.v.

**5.pielikums**

VAS „Latvijas dzelzceļš” sarunu procedūras ar publikāciju

„Kravu kustības pārvaldības sistēmas funkcionālo moduļu izstrāde un esošo moduļu papildinājumu izmaiņu pieprasījumu realizācija” nolikumam

**Informācija par PIESAISTĪTAJIEM apakšuzņēmējiem**

*[ja tādi tiek piesaistīti]*

*/forma/*

|  |  |  |  |
| --- | --- | --- | --- |
| Nr.  p.k. | Nosaukums, adrese, telefons, kontaktpersona | Apakšuzņēmēja paredzēto darbu īss apraksts | Pakalpojuma (veicamo darbu) apjoms no kopējā apjoma (%) |
| 1. |  |  |  |
| 2. |  |  |  |
| … |  |  |  |

Vadītāja vai pilnvarotās personas paraksts: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vadītāja vai pilnvarotās personas vārds, uzvārds, amats \_\_\_\_\_\_\_\_\_\_\_\_\_\_\_\_\_\_\_\_\_\_\_\_

z.v.

**6.pielikums**

VAS „Latvijas dzelzceļš” sarunu procedūras ar publikāciju

„Kravu kustības pārvaldības sistēmas funkcionālo moduļu izstrāde un esošo moduļu papildinājumu izmaiņu pieprasījumu realizācija” nolikumam

*PROJEKTS*

LĪGUMS Nr.\_\_\_\_\_\_

**par Kravu kustības pārvaldības sistēmas funkcionālo moduļu izstrādi un esošo moduļu papildinājumu izmaiņu pieprasījumu realizāciju**

Rīgā, 20\_\_.gada \_\_\_\_\_\_\_\_\_\_

**VAS „Latvijas dzelzceļš”**,vienotais reģistrācijas Nr.40003032065, turpmāk – **Pasūtītājs,** tās \_\_\_\_\_\_\_\_\_\_\_ personā, kurš rīkojas uz \_\_\_\_\_\_\_\_\_\_\_\_\_\_\_ pamata, no vienas puses, un

**\_\_\_ „\_\_\_\_\_\_\_\_\_\_\_\_\_\_\_”**, vienotais reģistrācijas Nr.\_\_\_\_\_\_\_\_\_, turpmāk – **Izpildītājs,** tās \_\_\_\_\_\_\_\_\_\_\_ personā, kurš (-a; -i; -as) rīkojas uz \_\_\_\_\_\_\_\_\_\_\_pamata, no otras puses, abi kopā saukti – Puses, noslēdz šo līgumu (turpmāk – Līgums) par sekojošo:

1. **Līguma priekšmets un termiņš**
   1. Pasūtītājs uzdod un Izpildītājs apņemas kvalitatīvi sniegt šādus kravu kustības pārvaldības Sistēmas (turpmāk – KPS) funkcionalitātes papildinājumus (turpmāk – Pakalpojumi):
      1. KPS vairāku pārvadātāju funkcionalitātes pilnveidošana;
      2. Pārvadātāju informatīvās mijiedarbības nodrošināšana:
         1. Natūrlapas izsniegšana / saskaņošana Pārvadātājiem;
         2. Vagonu nodošanas - pieņemšanas saraksts;
         3. Pieteikums vagonu grupu padošanai / novākšanai;
         4. Vagonu iekraušanas / izkraušanas paziņojums.
      3. Klientu reģistra datu apmaiņa ar kaimiņvalstu dzelzceļu organizācijām elektronisko dokumentu datu kvalitātes nodrošināšanas ietvaros;
      4. KPS sistēmas lietotāju izmaiņu pieprasījumu realizācija.

atbilstoši *Pasūtītāja* organizētās sarunu procedūras ar publikāciju „Kravu kustības pārvaldības sistēmas funkcionālo moduļu izstrāde un esošo moduļu papildinājumu izmaiņu pieprasījumu realizācija” (turpmāk – sarunu procedūra) nolikumam (apstiprināts ar 20\_\_.gada \_\_.\_\_\_\_\_ iepirkuma komisijas 1.sēdes protokolu) un rezultātam (20\_\_.gada \_\_\_.\_\_\_ rīkojums Nr.\_\_\_\_\_), *Izpildītāja* piedāvājumam (20\_\_.gada \_\_.\_\_\_\_\_\_\_\_\_ pieteikums Nr.\_\_\_), Finanšu aprēķinam (Līguma pielikums Nr.1) un Tehniskajai specifikācijai (Līguma pielikums Nr.2) un Līgumam.

* 1. Līgums stājas spēkā ar abpusēju parakstīšanas dienu un ir spēkā līdz **2020.gada 30.decembrim.**

1. **Līgumacena**
   1. Līguma cena ir norādīta Līguma pielikumā Nr.1 „Finanšu aprēķins” un noteikta par 1 (vienu) cilvēkstundu EUR (bez PVN) atbilstoši attiecīgā speciālista kvalifikācijai.

PVN aprēķina atbilstoši darījuma brīdī spēkā esošo tiesību aktu prasībām.

* 1. Līguma cenā ir iekļauti pilnīgi visi izdevumi, kas saistīti ar Pakalpojuma izpildi, t.sk., speciālistu piesaiste, programmatūras versiju atjauninājumi un kļūdu labojumi, konsultācijas, izmaiņu pieprasījumu (darba uzdevumu) realizēšana, pieeja pretendenta un ražotāja atbalsta vietnēm internetā, sertificētu speciālistu izsaukumi un tehniskās konsultācijas klātienē un neklātienē (telefoniski, e-pasta, *on-site* režīmā), personāla un administratīvās izmaksas, sociālais u.c. nodokļi saskaņā ar Latvijas Republikas normatīvajiem aktiem, pieskaitāmās izmaksas, ar peļņu un riska faktoriem saistītās izmaksas, neparedzamie izdevumi u.tml.
  2. Apmaksa par faktiski saņemtajiem pakalpojumiem atbilstoši Līguma pielikumā Nr.1 „Finanšu aprēķins” noteiktajām 1 (vienas) cilvēkstundas izmaksām un pakalpojumu darbietilpībai stundās tiek veikta ar pārskaitījumu uz IzpildītājaLīgumā norādītonorēķinukontu 30 (trīsdesmit)kalendāro dienu laikā pēc rēķina saņemšanas no Izpildītāja. Abu Pušu parakstītais attiecīgais pieņemšanas-nodošanas akts ir par pamatu apmaksas rēķina izrakstīšanai. Rēķinā nepieciešams norādīt Pasūtītāja juridisko adresi, bankas rekvizītus (sk. Līguma 14.sadaļu), Pasūtītāja piešķirto Līguma numuru un datumu un tas nosūtāms uz Pasūtītāja uz e-pasta adresi [rēķini@ldz.lv](mailto:rēķini@ldz.lv) .
  3. Par apmaksas dienu tiek uzskatīta diena, kad banka akceptējusi Pasūtītāja maksājuma uzdevumu.
  4. Līguma cena (Finanšu aprēķins Līguma pielikumā Nr.1) ir nemainīga visu Līguma darbības laiku. Priekšapmaksa (avanss) nav paredzēta.
  5. PVN likmes maiņas gadījumā darījumam tiks piemērota likme atbilstoši spēkā esošo normatīvo aktu prasībām.
  6. Gadījumā, ja rēķins neatbilst spēkā esošo normatīvo aktu prasībām, nav norādīts Izpildītāja piešķirtais reģistrācijas Līguma numurs, pieļautas matemātiskas vai citas kļūdas, kuras padara Līguma saistību izpildi par neiespējamu, Pasūtītājam ir tiesības neveikt maksājumu līdz korekti noformēta dokumenta saņemšanai. Šajā gadījumā maksājuma termiņš sākas no korekti noformēta dokumenta saņemšanas dienas un nav uzskatāms par kavējumu.

1. **Pakalpojumu pieņemšanas - nodošanas kārtība**
   1. Izmaiņu pieprasījumu realizācijas Pakalpojumi (turpmāk – **Darba uzdevumi**) tiek pasūtīti Pasūtītāja darba uzdevumu vadības sistēmā ITTPAS (JIRA), Pusēm saskaņojot Darba uzdevumu elektroniski un nosakot šādas pamatpozīcijas:
      1. Darba uzdevumi;
      2. Darbu uzdevumu realizācijai nepieciešamais laiks (darbietilpība, cilvēkstundas) un izpildes kopējā cena;
      3. Darba uzdevumu izpildes termiņi.
      4. Darba uzdevumu akceptēšanas kritēriji.

3.1.4. Darbu uzdevumu realizācijai nepieciešamais laiks (darbietilpība, cilvēkstundas) un izpildes kopējā cena.

* 1. Par izpildītajiem Darba uzdevumiem Izpildītājs iesniedz parakstīšanai Pasūtītājam Pakalpojumu pieņemšanas-nodošanas aktu 2 (divos) eksemplāros, kurā iekļauta katra Izpildītāja piesaistītā speciālista veikto darbu atskaite un tam patērētais laiks.
  2. Par izpildītajiem Darba uzdevumiem Pasūtītājam 10 (desmit) darba dienu laikā no Pakalpojumu pieņemšanas-nodošanas akta saņemšanas un izpildītā Darba uzdevuma nodevuma piegādes Pasūtītājam, jānosūta Izpildītājam parakstīts Izpildītāja iesniegtais Pakalpojumu pieņemšanas-nodošanas akts vai motivēts Pakalpojumu pieņemšanas atteikums, kurā ir norādīti trūkumi un to vēlamie novēršanas termiņi. Ja iepriekš minētajā termiņā Pasūtītājs nav nosūtījis Izpildītājam parakstītu Pakalpojumu pieņemšanas-nodošanas aktu vai motivētu Pakalpojumu pieņemšanas atteikumu, tiek uzskatīts, ka Pasūtītājs ir pieņēmis aktā norādītos Pakalpojumus un Pasūtītājam iesniegtais Pakalpojumu pieņemšanas-nodošanas akts ir uzskatāms par abpusēji parakstītu 11.(vienpadsmitajā) darba dienā pēc tā iesniegšanas Pasūtītājam.
  3. Līguma 3.3.punktā minēto Pakalpojumu pieņemšanas-nodošanas aktu Pasūtītājs paraksta, ja netiek konstatētas atkāpes no Līguma noteikumiem.

1. **Līguma pārvaldība un pilnvarotie pārstāvji**
   1. Līguma izpildei katra Puse pilnvaro šādus pārstāvjus, kuri ir tiesīgi parakstīt un apstiprināt Līguma izpildi saistītos Darba uzdevumus, pieņemšanas-nodošanas aktus un Līguma izpildes gaitas protokolus:
      1. Pasūtītāja pārstāvis: \_\_\_\_\_\_\_\_(tālrunis:\_\_\_\_\_\_, e-pasta adrese: \_\_\_\_\_\_\_\_); Kontaktpersona: \_\_\_\_\_\_ (tālrunis: \_\_\_\_\_\_\_\_\_\_, e-pasta adrese:\_\_\_\_\_\_\_\_\_\_\_);
      2. Izpildītāja pārstāvis: \_\_\_\_\_\_(tālrunis: \_\_\_\_\_\_\_\_, e-pasta adrese:\_\_\_\_\_\_\_\_\_\_).

Kontaktpersona \_\_\_\_\_\_\_\_(tālrunis: \_\_\_\_\_\_\_\_\_\_, e-pasta adrese:\_\_\_\_\_\_\_\_\_\_).

* 1. Pilnvaroto pārstāvju nomaiņas gadījumā otra Puse par to tiek informēta ar Puses paraksttiesigās personas parakstītu vēstuli 10 (desmit) darba dienu laikā pēc pilnvarotā pārstāvja nomaiņas.
  2. Jebkurš paziņojums, kas ietekmē Pušu līgumsaistības (izņemot tehniskas dabas paziņojumu) saskaņā ar šo Līgumu tiek iesniegts rakstveidā, latviešu valodā (ierakstītā vēstulē vai parakstīts ar drošu elektronisku parakstu) un tiek uzskatīts par iesniegtu vai nosūtītu tajā pašā dienā, ja tas:
     1. nosūtīts attiecīgi otrai pusei uz Līgumā 14.sadaļā norādītajām adresēm;
     2. nodots personīgi otrai Pusei pret parakstu;
     3. nosūtīts uz 4.1.punktā minēto Pasūtītāja pārstāvja vai uz Izpildītāja pārstāvja elektronisko e-pastu.
  3. Ja paziņojums nosūtīts kā reģistrēts pasta sūtījums ierakstītā vēstulē, saņemšanas diena būs pasta paziņojuma datums par šāda sūtījuma izsniegšanu.

1. **Pušu tiesības un pienākumi**
   1. Pušu pienākumi:
      1. Uzsākot Līguma izpildi, Puses vienojas par darbu pārvaldības modeli un fiksē to protokolā, pēc kā Līguma izpilde tiek pārvaldīta saskaņā ar šo modeli. Ja pārvaldības modelis mainās, pusēm ir pienākums izmaiņas fiksēt rakstiski ar protokola palīdzību.
   2. Pasūtītāja pienākumi:
      1. Pieņemt kvalitatīvi izpildītus Pakalpojumus un veikt samaksu saskaņā ar Līguma noteikumiem;
      2. Līguma izpildes ietvaros sniegt Izpildītājam visu nepieciešamo informāciju, kas nepieciešama Līguma izpildei;
      3. Programmatūras izstrādes un ekspluatācijas laikā iegādāties nepieciešamās Standarta programmatūras licences ar atbalstu par saviem līdzekļiem testa un produkcijas vižu nodrošinājumam;
   3. Izpildītāja pienākumi:
      1. Sniegt Pakalpojumus kvalitatīvi, nolīgtajā termiņā un pilnā apjomā atbilstoši šī Līguma noteikumiem, kā arī citiem saistošiem noteikumiem un normām;
      2. Izpildītājs Līguma izpildē iesaista personālu (speciālistus), kas norādīts Izpildītāja sarunu procedūras ar publikāciju iesniegtajā piedāvājumā (Līguma 1.1.punkts). Personāla nomaiņa pieļaujama tikai, saskaņojot to rakstveidā ar Pasūtītāju. Šādā gadījumā personāls jānodrošina ar līdzvērtīgu kvalifikāciju.
      3. Nodrošināt Izpildītāja esošo speciālistu, kas norādīti Izpildītāja sarunu procedūras ar publikāciju iesniegtajā piedāvājumā, savlaicīgu iesaisti noteikto Darba uzdevumu izpildē, sākot ar Darba uzdevuma specifikācijas izstrādi līdz pasūtījuma piegādei.
   4. Ja vienas Puses saistību izpildes nokavējums (tikai tāds nokavējums, kas ietekmē otras Puses spējas izpildīt savas saistības) liedz otrai Pusei veikt savlaicīgu izpildi, tas tiek pagarināts par pirmās Puses nokavēto laika posmu.
   5. Pasūtītāja tiesības:
      1. Līguma izpildes un nodevumu kvalitātes uzraudzībai jebkurā Līguma izpildes posmā piesaistīt trešās personas.
   6. Izpildītāja tiesības:
      1. Saņemot no Pasūtītāja informāciju par kādas Pakalpojumu daļas steidzamību, izmantojot pieteikuma formu pakalpojumu atbalsta sistēmā ITTPAS JIRA, piedāvāt veikt Pakalpojumu daļas izpildes paātrināšanu, samazinot prasības piegāžu kvalitātei.
2. **Pušu atbildība un līguma izbeigšana**
   1. Ja Izpildītājs nokavē Pakalpojuma izpildes beigu termiņu, tad Pasūtītājam ir tiesības prasīt, lai Izpildītājs maksā līgumsodu 0,1% (nulle komats viena procenta) apmērā no neizpildītā pakalpojuma apjoma vērtības par katru kavējuma dienu, bet kopumā ne vairāk par 10% (desmit procentiem) no neizpildītās saistības apmēra.
   2. Ja Pasūtītājs Līgumā noteiktajā termiņā neveic rēķina apmaksu, tad Izpildītājs ir tiesīgs prasīt, lai Pasūtītājs maksā līgumsodu 0,1% (nulle komats viena procenta) apmērā no kavētās maksājuma summas par katru nokavējuma dienu, bet kopumā ne vairāk par 10% (desmit procentiem) no neizpildītās saistības apmēra.
   3. Izpildītājam ir tiesības pārtraukt Līguma 1.1.punktā minētās darbības, ja Pasūtītājs nav veicis samaksu ilgāk kā 30 (trīsdesmit) kalendārās.
   4. Puses atlīdzina viena otrai nodarītos tiešos zaudējumus, kas radušies to vainojamas rīcības rezultātā (vienas Puses vai tās darbinieku, kā arī šīs Puses Līgumā izpildē iesaistīto trešo personu darbības vai bezdarbības, kā arī rupjas neuzmanības, ļaunā nolūkā izdarīto darbību vai nolaidības rezultātā u.tml.).
   5. Ja Izpildītājs neievēro Līguma 5.3.2. un 5.3.3.punktu noteikumus par iesaistītā personāla (speciālistu) nomaiņu vai/un piesaisti Darbu veikšanā, Izpildītājs maksā Pasūtītājam līgumsodu nomainītā speciālista cilvēkdienas izmaksu apmērā par katru gadījumu.
   6. Līgumsoda samaksa neatbrīvo Puses no Līgumā noteikto saistību pilnīgas un pienācīgas izpildes.
   7. Pasūtītājam ir tiesības ar vienpusēju paziņojumu izbeigt Līgumu, ja:
      1. Līguma izpildes laikā saskaņā ar attiecīgas institūcijas lēmumu tiek apturēta vai pārtraukta Izpildītāja saimnieciskā darbība;
      2. ir stājies spēkā tiesas spriedums par Izpildītāja atzīšanu par maksātnespējīgu;
      3. Izpildītājs bez saskaņošanas ar Pasūtītāju maina Līguma cenu;
      4. Izpildītājs nepilda Līguma saistības un saskaņā ar Līguma noteikumiem neatbilstības nav novērstas 30 (trīsdesmit) dienu laikā no rakstiska brīdinājuma saņemšanas;
      5. pakalpojumu nepieņemšanas gadījumā Izpildītājs nav novērsis trūkumus atkārtoti noteiktā termiņa ietvaros;
      6. ja Līgumu nav iespējams izpildīt tādēļ, ka Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.

6.7. Ja Līgums tiek izbeigts saskaņā ar 6.7. punkta noteikumiem, Pasūtītājs nosūta par to rakstisku paziņojumu pa pastu pārdevējam. Līgums tiek uzskatīts par izbeigtu Pasūtītāja noteiktajā termiņā, kas nevar būt īsāks par 5 (piecām) darba dienām no vēstules nosūtīšanas dienas. .

1. **Konfidencialitāte**
   1. Šī Līguma noteikumi, kā arī informācija, kas saistīta ar Pušu sadarbību vai kas par VAS „Latvijas dzelzceļš” Izpildītāja rīcībā nonākusi šī Līguma izpildīšanas rezultātā, uzskatāma par VAS „Latvijas dzelzceļš” (Pasūtītāja) komercnoslēpumu, un tā bez iepriekšējas Pasūtītāja piekrišanas nav izpaužama trešajām personām šī Līguma darbības laikā un pēc tam. Šis pienākums neattiecas uz informāciju, kura ir publiski pieejama un informāciju, kas atklājama attiecīgām valsts institūcijām saskaņā ar spēkā esošajiem tiesību aktiem, ja tiek sniegta šīm institūcijām.
   2. Pēc Līguma izbeigšanas Izpildītājs apņemas iznīcināt visu no Pasūtītāja saņemto informāciju, datus un dokumentus.
   3. Izpildītājs no Pasūtītāja saņemtos testa datus ir tiesīgs izmantot tikai Pasūtītājam veidotās funkcionalitātes pārbaudei un nav tiesīgs šos datus izplatīt, kā arī izmantot kādiem citiem mērķiem.
   4. Izpildītājs nodrošina, lai tā darbinieki, apakšuzņēmēji un to darbinieki pilnībā ievērotu šajā sadaļā noteiktos konfidencialitātes noteikumus.
2. **Nepārvaramas varas apstākļi**
   1. Ja Līguma izpildi padara neiespējamu nepārvaramas varas apstākļi, Līgumā noteiktais Līguma termiņš tiek pagarināts par tādu laiku, par kādu attiecīgie nepārvaramas varas apstākļi aizkavē attiecīgo ar šo Līgumu uzņemto saistību izpildi.
   2. Puses, kuras saistību izpilde kavē nepārvarama vara, ar paziņojumu nekavējoties informē otru Pusi par šādu apstākļu iestāšanās sākuma un aptuvenu beigu laiku. Ja iespējams, jāpievieno attiecīga valsts institūciju izziņa, kas apliecina nepārvaramas varas apstākļu esamību.
   3. Nesavlaicīga paziņojuma iesniegšana, t.i., tā iesniegšana vēlāk kā 15 (piecpadsmit) darba dienas pēc nepārvaramas varas apstākļu iestāšanās vai izbeigšanās, atņem Pusei, kura šādu novēlotu paziņojumu iesniedz, tiesības tikt atbrīvotai no ar šo Līgumu uzņemto saistību pildīšanas nepārvaramas varas apstākļu dēļ. Ja sakarā ar nepārvaramas varas apstākļiem, Darbu izpilde tiek kavēta vairāk kā 90 (deviņdesmit) kalendārās dienas, Pasūtītājam ir tiesības vienpusēji atkāpties no Līguma kopumā vai atkāpties no atsevišķu tā nosacījumu izpildes. Ja Līgums zaudē spēku nepārvaramas varas apstākļu dēļ, nevienai no Pusēm nav tiesību prasīt no otras Puses nekādu zaudējumu atlīdzību, kuri tai varētu rasties sakarā ar šādiem apstākļiem.
3. **Autortiesības**
   1. Visu šī Līguma izpildes ietvaros izmantoto Standartprogrammatūru, t.i., trešo pušu programmatūras autora tiesības saglabā Standartprogrammatūras ražotāji.
   2. Autora mantiskās tiesības uz šī Līguma darbības laikā radītajiem autortiesību objektiem pāriet Pasūtītājam pēc tam, kad radīts attiecīgais autortiesību objekts un Pasūtītājs pilnībā samaksājis Izpildītājam atlīdzību saskaņā ar šo Līgumu.
   3. Pasūtītājam ir tiesības saņemt visu izstrādātās programatūras pilnu aktuālo pirmkodu saskaņā ar Darba uzdevumā definēto nodevumu sarakstu, kā arī pēc Līguma darbības beigām atkārtoti. Pēc šī Līguma darbības beigām Pasūtītājam ir tiesības neierobežoti lietot izstrādāto programmatūru, izdarīt pirmkoda modifikācijas, kā arī nodot programmatūru uzturēšanu trešajām personām.
   4. Izpildītājs garantē, ka šī Līguma darbības laikā radītajiem autortiesību objektiem 99 (deviņdesmit deviņus) gadus no šī Līguma abpusējas parakstīšanas dienas neizmantos savas personiskās tiesības uz:
      1. izlemšanu, vai programmatūras pavadošā informācija tiks izziņota un kad tā tiks izziņota;
      2. programmatūras pavadošās informācijas atsaukšanu;
      3. programmatūras pavadošās informācijas neaizskaramību;
      4. pretdarbību.
   5. Izpildītājs ir pilnībā atbildīgs par to, ka starp Izpildītāju un Izpildītāja darbiniekiem ir atbilstoši normatīvo aktu prasībām noformētas autoru personiskās un mantiskās tiesības un tas neradīs Pasūtītājam nekādu risku saistībā ar autortiesībām programmatūras izmantošanas laikā.
4. **Personas datu aizsardzība**
   1. Puses apliecina, ka tās ir informētas, ka vienas Puses iesniegtos personas datus, ja tas nepieciešams Līguma izpildei un Darbu veikšanai drīkst apstrādāt tikai saskaņā ar Līguma priekšmetu, Līgumā noteiktajā apjomā, uz Līguma darbības termiņu un tikai saskaņā ar spēkā esošo tiesību aktu prasībām.
   2. Puses nodrošina šajā Līgumā par kontaktpersonām norādīto darbinieku informēšanu par tiesībām nodot ar tiem saistīto kontaktinformāciju darba tiesisko attiecību ietvaros un amata pienākumu izpildes nodrošināšanai, kā arī par darbinieku kā datu subjektu tiesībām saskaņā ar spēkā esošajiem tiesību un normatīvajiem aktiem personas datu aizsardzības jomā.
   3. Puses apņemas nodrošināt spēkā esošajiem tiesību aktiem atbilstošu aizsardzības līmeni otras Puses iesniegtajiem personas datiem.
   4. Puses apņemas nenodot tālāk trešajām personām otras Puses iesniegtos personas datus. Ja saskaņā ar spēkā esošajiem tiesību aktiem Pusēm var rasties šāds pienākums, tās pirms personas datu nodošanas informē par to otru Pusi, ja vien to neaizliedz spēkā esošie tiesību akti.
   5. Katra no Pusēm patstāvīgi ir atbildīga Datu subjekta priekšā par personas datu aizsardzības un apstrādes aizsardzības noteikumu neievērošanu un, ja tiek konstatēta Puses atbildība, Pusei jāapmierina Datu subjekta prasījumi saistībā ar personas datu aizsardzības pārkāpumu un tā novēršanu, kā arī jāapmaksā ar personas datu pārkāpumu saistītie administratīvie sodi un jāatlīdzina ar tiesas spriedumu piespriestās zaudējumu summas.
   6. Puses apņemas iznīcināt otras Puses iesniegtos personas datus, tiklīdz izbeidzas nepieciešamība tos apstrādāt.
5. **„Latvijas dzelzceļš” koncerna sadarbības partneru biznesa ētikas pamatprincipi**
   1. Izpildītājs parakstot līgumu, apliecina, ka ir iepazinies ar koncerna mājas lapā www.ldz.lv publicētajiem „Latvijas dzelzceļš” koncerna sadarbības partneru biznesa ētikas pamatprincipiem, atbilst tiem un apņemas arī turpmāk strikti tos ievērot pats un nodrošināt, ka tos ievēro arī tā darbinieki un ar Līguma izpildi saistītie apakšuzņēmēji.
   2. Izpildītājam ir pienākums nekavējoties informēt VAS „Latvijas dzelzceļš”, ja identificēta situācija, kad pārkāpts kāds no „Latvijas dzelzceļš” koncerna sadarbības partneru biznesa ētikas pamatprincipiem, kā arī informēt par pasākumiem, kas tiek veikti, lai situāciju atrisinātu un novērstu tās atkārtošanos nākotnē. Gadījumā, ja šāda informācija netiek sniegta, bet VAS „Latvijas dzelzceļš” kļūst zināms, ka Izpildītājs ir pārkāpis kādu no „Latvijas dzelzceļš” koncerna sadarbības partneru biznesa ētikas pamatprincipiem, tiks izvērtēta turpmākā sadarbība likumā noteiktajā kārtībā un apjomā.
   3. Ja Izpildītāja rīcībā šī līguma izpildes ietvaros nonāk informācija vai pamatotas aizdomas, ka „Latvijas dzelzceļš” koncerna uzņēmuma darbinieks personiski vai ar starpnieku pieprasa, pieņem, piedāvā jebkāda veida materiālās vērtības, mantiska vai citāda rakstura labumus jebkādām personām ar nolūku panākt noteiktu prettiesisku lēmumu pieņemšanu, gūt prettiesiskus labumus vai priekšrocības vai sasniegt citu savtīgu mērķi personiskās, VAS „Latvijas dzelzceļš” vai jebkādu citu personu interesēs, Izpildītājam ir pienākums par to nekavējoties informēt „Latvijas dzelzceļš” koncerna valdošā uzņēmuma Krāpšanas novēršanas daļu, izmantojot ziņošanas iespējas koncerna mājas lapā www.ldz.lv. Paziņojumā jābūt iekļautai informācijai, faktiem vai materiāliem, kas ticami norāda uz minētajām darbībām vai sniedz pamatotu iemeslu aizdomām par šādām darbībām. VAS „Latvijas dzelzceļš” garantē, ka informācija tiks vispusīgi un objektīvi izvērtēta un pret ziņotāju, kā arī viņa pārstāvēto uzņēmumu un citiem tā darbiniekiem netiks vērstas nepamatotas negatīvas sekas vai darbības.
6. **Garantija**
   1. Garantijas saistības uz izpildītajiem Pakalpojumiem ir spēkā \_\_\_\_ (\_\_\_\_\_\_) mēnešus vai arī cits termiņš, atsevišķi vienojoties, skaitot no nodošanas – pieņemšanas akta parakstīšanas dienas.
   2. Garantijas laikā Izpildītāja pienākums ir bez papildu samaksas nodrošināt Tehniskajā specifikācijā (Līguma pielikums Nr.2) norādīto atbalstu un novērst visus defektus (Pakalpojuma kvalitātes neatbilstība Līguma un tā pielikumu noteikumiem) Pakalpojuma izpildes rezultātā, kuri būs radušies Piegādātāja kļūdaini veiktā projektējuma vai izpildījuma dēļ.
7. **Citi noteikumi**
   1. Pusēm rakstveidā vienojoties Līguma izpildes termiņš var tikt mainīts.
   2. Jebkādas izmaiņas un papildinājumi, kas skar šo Līgumu, veicami abpusēji vienojoties un noformējot rakstveidā, kas kļūst par šī Līguma neatņemamu sastāvdaļu.
   3. Visus strīdus un domstarpības, kas var rasties no šī Līguma vai sakarā ar šo Līgumu, risina Pusēm vienojoties sarunu ceļā. Ja pēc 14 (četrpadsmit) kalendārām dienām vienošanās netiek panākta, strīdus nodod izskatīšanai Latvijas Republikas tiesai pēc piekritības. No Līguma izrietošās saistības apspriežamas saskaņā ar Latvijas Republikas normatīvajiem aktiem.
   4. Pušu reorganizācija vai to vadītāju maiņa nevar būt par pamatu Līguma pārtraukšanai vai izbeigšanai. Gadījumā, ja kāda no pusēm tiek reorganizēta vai likvidēta, Līgums paliek spēkā un tā noteikumi ir saistoši Puses tiesību pārņēmējam.
   5. Puses apņemas nekavējoties, nosūtot vēstuli, informēt viena otru par nosaukuma, juridiskās adreses, elektroniskā pasta adreses maiņu. Par Līgumā norādītā norēķina konta numura maiņu, nosūtot vēstuli ar paraksttiesīgo personu parakstiem.
   6. Līgums ir noformēts divos eksemplāros ar 2 (diviem) pielikumiem kopā uz \_\_ lpp. Abi Līguma eksemplāri ir ar vienādu juridisku spēku, pa vienam eksemplāram katrai Līguma slēdzēja Pusei.
8. **Pušu rekvizīti un paraksti**

|  |  |
| --- | --- |
| **PASŪTĪTĀJS:**  **VAS „Latvijas dzelzceļš”**  Juridiskā un faktiskā adrese: Gogoļa iela 3, Rīga, LV-1547, Latvija  Reģ.Nr.: 40003032065  PVN reģ.Nr. LV40003032065  Bankas konta Nr.: LV58NDEA0000080249645  Bankas nosaukums: Luminor Bank AS Latvijas filiāle  Bankas kods: NDEALV2X | **IZPILDĪTĀJS:**  **\_\_\_\_ „\_\_\_\_\_\_\_\_\_\_\_\_\_\_\_\_”**  Juridiskā adrese:\_\_\_\_\_\_\_\_\_  Reģ.Nr.:\_\_\_\_\_\_\_\_\_\_\_\_\_\_\_\_  PVN reģ.Nr.: \_\_\_\_\_\_\_\_\_\_\_  Tālr., fakss: \_\_\_\_\_\_\_\_\_\_\_\_\_  Banka konta Nr.: \_\_\_\_\_\_\_\_\_  Bankas nosaukums:\_\_\_\_\_\_\_  Bankas kods:\_\_\_\_\_\_\_\_\_\_\_\_ |

**PASŪTĪTĀJS: IZPILDĪTĀJS:**

\_\_\_\_\_\_\_\_\_\_\_\_\_\_\_\_\_\_ \_.\_\_\_\_\_\_ \_\_\_\_\_\_\_\_\_\_\_\_\_\_\_\_\_\_ \_.\_\_\_\_\_\_

20\_\_.gada „\_\_\_”\_\_\_\_\_\_\_\_\_\_\_\_\_ 20\_\_.gada „\_\_\_”\_\_\_\_\_\_\_\_\_\_\_\_\_

\_\_\_\_līguma Nr.\_\_\_\_\_\_

pielikums Nr.1

**Finanšu aprēķins**

(tiks sagatavots atbilstoši uzvarētāja iesniegtajam finanšu piedāvājumam)

\_\_\_\_līguma Nr.\_\_\_\_\_\_

pielikums Nr.2

**Tehniskā specifikācija**

(tiks sagatavota atbilstoši nolikuma 3.pielikumam „Tehniskā specifikācija”)

\_\_\_\_līguma Nr.\_\_\_\_\_\_

pielikums Nr.3

**Vienošanās par personas datu apstrādi**

VAS “Latvijas dzelzceļš”, tās \_\_\_\_ personā, turpmāk tekstā saukts “Pārzinis” un \_\_\_\_\_\_\_, tās \_\_\_\_\_ personā, turpmāk tekstā saukts “Apstrādātājs”,

katrs atsevišķi saukts „puse”, abi kopā „puses”,

ievērojot Eiropas Parlamenta un Padomes Regulas (ES) 2016/679 (2016.gada 27.aprīlis) par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK ( turpmāk tekstā - Vispārējā datu aizsardzības regula) 28. panta 3. punktu,

noslēdz Vienošanos par personas datu apstrādi, kuru Apstrādātājs veic Pārziņa vārdā un uzdevumā (turpmāk – Vienošanās):

***1. Vienošanās lietotie termini***

1.1. Puses vienojas, ka šīs Vienošanās ietvaros jēdzieni - *personas dati,* *personas datu apstrāde, pārzinis, apstrādātājs un datu subjekts un citi jēdzieni* tiek lietoti- Vispārējā datu aizsardzības regulas izpratnē.

***2. Informācija par personas datu apstrādi***

2.1. Vienošanās priekšmets -

Puses ir noslēgušas \_\_\_\_\_\_ līgumu Nr.\_\_\_\_\_\_\_ par \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, turpmāk – Līgums. Vienošanās nosaka kārtību, kādā Apstrādātājs veic Pārziņa persona datu apstrādi pamatojoties uz noslēgto Līgumu un saskaņā ar Vispārīgo datu aizsardzības regulu un citiem normatīvajiem aktiem.

2.2. Datu apstrādes plānotais ilgums (termiņš): ………………………………………….

2.3. Datu apstrādes raksturs un nolūks:

2.4. Apstrādātājs apstrādās šādus personas datu veidus: …………………………..

2.5. Apstrādātie personas dati attiecas uz šādām datu subjektu kategorijām: ……………………..

2.6. Apstrādātie personas dati tiks glabāti:

***3. Pārziņa pienākumi un tiesības***

3.1. Pārziņa pienākumi:

3.1.1.Nodot vai ļaut piekļuvi personas datiem tikai atbilstoši Vienošanās 2.3.apakšpunktā noteiktajam personas datu apstrādes raksturam un nolūkam un saskaņā ar Vienošanās 5.punktā norādītajām un Vispārējā datu aizsardzības regulā paredzētajām personas datu aizsardzības obligātajām tehniskajām un organizatoriskajām prasībām.

3.1.2. Pārzinis garantē, ka īsteno Vienošanās 5.punktā norādītās un Vispārējā datu aizsardzības regulā paredzētāspersonas datu aizsardzības obligātās tehniskās un organizatoriskās prasības.

3.1.3. Pārliecināties par Apstrādātāja spēju pildīt juridiskās saistības saskaņā ar Vienošanās nosacījumiem.

3.1.4.. Pārzinis nodrošina un garantē, ka Vienošanās ietvaros veiktā personas datu apstrāde tiek īstenota saskaņā ar Vispārējo datu aizsardzības regulu un citiem normatīvajiem aktiem personas datu aizsardzības jomā.

3.1.5.. Pārzinis garantē, ka viņš ir informējis Apstrādātāju par to, ka personas datu apstrādi ir jāveic tikai pārziņa vārdā, saskaņā ar piemērojamiem normatīvajiem aktiem personas datu aizsardzības jomā un šo Vienošanos. Pārzinis apņemas veikt nepieciešamo Apstrādātāja instruktāžu visā Līguma un Vienošanās darbības laikā, ja tas Apstrādātājam ir nepieciešams.

3.2. Pārziņa tiesības:

3.2.1. kontrolēt Apstrādātāju par Vienošanās noteikumu izpildi, kā arī spēju nodrošināt datu drošību;

3.2.2. uz laiku apturēt vai ierobežot Apstrādātāja piekļuvi personas datiem, ja konstatēti drošības apdraudējumi;

3.2.3. izbeigt Līgumu, ja Apstrādātājs nepilda Vienošanās saistības vai neveic pietiekamus pasākumus datu aizsardzībai;

3.2.4. izbeigt Līgumu, ja Apstrādātājs, ievērojot normatīvos aktus, nespēj pildīt Vienošanās saistības;

3.2.5. iestājoties Vienošanās 4.4.apakšpunktā noteiktajam gadījumam, t.i., ja Apstrādātājs paziņo Pārzinim par normatīvo aktu izmaiņām, iestāžu vai tiesu lēmumiem, kas kavē personas datu apstrādātājam pildīt saistības saskaņā ar Vienošanos, Pārzinis var apturēt vai izbeigt Līgumu.

***4. Apstrādātāja pienākumi***

4.1. Pirms personas datu apstrādes uzsākšanas Apstrādātājs nodrošina Vienošanās 5.punktā norādīto un Vispārējā datu aizsardzības regulā paredzētopersonas datu aizsardzības obligāto tehnisko un organizatorisko prasību izpildi.

4.2. Apstrādāt personas datus tikai atbilstoši Vienošanās 2.3.apakšpunktā noteiktajam personas datu apstrādes raksturam un nolūkam, garantējot, ka tiks īstenoti atbilstošie tehniskie un organizatoriskie pasākumi tādā veidā, ka apstrādē tiks ievērotas Vispārējās datu aizsardzības regulas prasības un tiks nodrošināta datu subjektu tiesību aizsardzība.

4.3. Neuzglabāt personas datus ilgāk kā tas nepieciešams mērķim, kādam tie tiek apstrādāti, un nodrošināt, ka personas dati ir precīzi un laikus atjaunoti atbilstoši personas datu apstrādes mērķim.

4.4. Apstrādātājs garantē, ka viņam nav pamata uzskatīt, ka piemērojamie normatīvie akti neļauj viņam pildīt Vienošanās prasības. Apstrādātājs apņemas nekavējoties paziņot Pārzinim par normatīvo aktu izmaiņām, iestāžu vai tiesu lēmumiem, kas kavē vai nepieļauj Apstrādātājam pildīt saistības saskaņā ar Vienošanos.

4.5. Apstrādātājs informē Pārzini, ja Apstrādātājam ir līgums ar apakšuzņēmējiem, kuri tiks piesaistīti Līguma saistību izpildē, norādot apakšuzņēmēju rekvizītus, valsti, kurā apakšuzņēmējs atrodas, ja tā nav Latvija. Ja tiek slēgts līgums ar apakšuzņēmēju pēc Līguma noslēgšanas tad Apstrādātājam ir jāsaņem iepriekšēja rakstiska Pārziņa piekrišana, ja Apstrādātājs vēlas personas datu apstrādi nodot citai personai, un noslēgt rakstisku līgumu, ar kuru šai personai tiek uzlikti tādi paši pienākumi kā Apstrādātājam saskaņā ar Vienošanos, kas noslēgts ar Pārzini, kā arī nosūtīt Pārzinim jaunā līguma kopiju. Pārzinim ir tiesības iebilst par apakšuzņēmēja piesaisti, ja tā personas datu aizsardzības tehniskie un organizatoriskie pasākumi neatbilst Vispārējās datu aizsardzības regulas prasībām.

4.6. Apstrādātājs personas datus apstrādā tikai pēc Pārziņa norādījumiem, tostarp saistībā ar nosūtīšanu uz trešo valsti vai starptautisku organizāciju, izņemot, ja tas ir jādara saskaņā ar Eiropas Savienības vai dalībvalsts tiesību aktiem, kas piemērojami Apstrādātājam, un šādā gadījumā Apstrādātājs par minēto juridisko prasību informē Pārzini pirms apstrādes, izņemot, ja ar attiecīgo tiesību aktu šāda informēšana ir aizliegta svarīgu sabiedrības interešu dēļ.

4.7. Apstrādātājs informē, ka viņam ir šādi sertifikāti vai viņš izmanto šādus drošības standartus, kas attiecas uz datu apstrādi un aizsardzību, informācijas un komunikācijas tehnoloģiju drošību un tie attiecas uz šī Līguma izpildi:……………. Apstrādātājs garantē, ka tas ievēro visas Vispārējās datu aizsardzības regulas 32.pantā paredzētās apstrādes drošības prasības.

4.8. Apstrādātājs nodrošina, ka personas, kuras ir pilnvarotas apstrādāt datus, ir apņēmušās ievērot konfidencialitāti vai viņām ir noteikts attiecīgs likumisks pienākums ievērot konfidencialitāti attiecībā uz personu datiem.

4.9. Pēc Pārziņa un datu subjekta pieprasījuma sniegt Pārzinim un datu subjektam informāciju par personas datu apstrādi, ko veic Apstrādātājs, un informāciju par tām fiziskajām vai juridiskajām personām, valsts vai pašvaldību iestādēm, kuras no Apstrādātāja ir saņēmušas informāciju par šo datu subjektu.

4.10. Nekavējoties informēt Pārzini par tiesībsargājošo iestāžu pieprasījumiem, kā arī gadījumos, kad nepilnvarotām vai trešajām personām radās pieeja personas datiem.

4.11. Nekavējoties informēt Pārzini par jebkuru pieprasījumu, kas tiešā veidā saņemts no datu subjekta un uz kuru Apstrādātājs nav pilnvarots sniegt atbildi.

4.12. Sniegt pēc Pārziņa rakstiska pieprasījuma visu tam nepieciešamo informāciju novērtējuma par ietekmi uz datu aizsardzību sagatavošanai vai datu apstrādes reģistra izveidei. *Otrs variants – Sagatavot un uzturēt datu apstrādes reģistru un sagatavot novērtējumu par ietekmi uz datu aizsardzību.*

4.13. Apstrādātājam ir pienākums informēt Pārzini par jebkuru drošības incidenta gadījumu kam ir tiešas vai netiešas sekas uz Datu apstrādi.

Vienošanās 4.11. un 4.12. apakšpunktā minētā informācija jānosūta Pārzinim (e-pasta adrese – [info@ldz.lv](https://dps.int.ldz.lv/contentserverdav/nodes/73416496/mailto%3Ainfo%40ldz.lv)) cik vien ātri iespējams, bet ne vēlāk kā 48 stundas pēc drošības incidenta atklāšanas vai sūdzības saņemšanas.

4.14. Atlīdzināt datu subjektam nodarīto kaitējumu vai zaudējumus, ja tie radušies Vienošanās nosacījumu neievērošanas dēļ no Apstrādātāja puses.

4.15. Sniegt Latvijas Republikas Datu valsts inspekcijai tās uzdevumu veikšanai nepieciešamo informāciju un dokumentus, kas saistīti ar personas datu apstrādi šīs Vienošanās ietvaros.

4.16. Nodrošināt Pārzinim un Latvijas Republikas Datu valsts inspekcijas pārstāvjiem brīvu pieeju telpām, kurās personas datu apstrādātājs apstrādā nosūtītos personas datus, pieeju visai dokumentācijai, kā arī personas datu apstrādes sistēmām, jebkurām apstrādes iekārtām vai informācijas nesējiem, lai pārbaudītu nosūtīto personas datu apstrādes atbilstību Vienošanās prasībām.

4.14. Iznīcināt vai nodot atpakaļ *(pēc pārziņa izvēles saskaņā ar Vienošanās 6.1.apakšpunktu)* Pārzinim personas datus, visus apstrādes līdzekļus un dokumentus, kas satur personas datus, ja Līguma darbība tiek izbeigta. Ja datu iznīcināšana vai nodošana atpakaļ Pārzinim nav iespējama, Apstrādātājs informē Pārzini par uzglabāšanas termiņiem un apņemas nodrošināt pienācīgu personas datu aizsardzību, kamēr:

4.14.1. tiks izbeigtas saistības pret datu subjektu;

4.14.2. nacionālie normatīvie akti neparedzēs tiesības iznīcināt dokumentus.

***5. Personas datu aizsardzības obligātās tehniskās un organizatoriskās prasības***

5.1. Personas datu obligāto tehnisko aizsardzību Pārzinis un Apstrādātājs īsteno ar fiziskiem un loģiskiem aizsardzības līdzekļiem, nodrošinot:

5.1.1. aizsardzību pret fiziskās iedarbības radītu personas datu apdraudējumu;

5.1.2. aizsardzību, kuru realizē ar programmatūras līdzekļiem, parolēm, šifrēšanu, kriptēšanu un citiem loģiskās aizsardzības līdzekļiem.

5.2. Apstrādājot personas datus, Pārzinis un Apstrādātājs nodrošina:

5.2.1. pilnvarotu personu piekļūšanu pie tehniskajiem resursiem, kas tiek izmantoti personu datu apstrādei un aizsardzībai (tajā skaitā pie personas datiem);

5.2.2. to, ka informācijas nesējus, kuros ir personas dati, reģistrē, pārvieto, sakārto, pārveido, nodod, kopē un citādi apstrādā tam pilnvarotas personas;

5.2.3. to, ka personas datu vākšanu, ierakstīšanu, ierakstīto personas datu sakārtošanu, saglabāšanu, kopēšanu, pārrakstīšanu, pārveidošanu, labošanu, dzēšanu, iznīcināšanu, arhivēšanu, rezerves kopēšanu, bloķēšanu veic tam pilnvarotas personas, kā arī nodrošina iespēju noteikt personas datus, kuri bijuši apstrādāti bez attiecīgā pilnvarojuma, kā arī apstrādes laiku un personu, kas to veikusi;

5.2.4. to, ka personas datu apstrādē izmantotos resursus pārvieto tam pilnvarotas personas;

5.2.5. apstrādājot personas datus, informācijas saglabāšanu par personas datiem, kas tikuši nodoti, personas datu nodošanas laiku, personu, kas nodevusi personas datus, personu, kas saņēmusi personas datus;

5.2.6. saņemot personas datus, informācijas saglabāšanu par saņemtajiem personas datiem, personas datu saņemšanas laiku, personu, kas nodevusi personas datus, personu, kas saņēmusi personas datus.

***6. Pienākumi pēc personas datu apstrādes izbeigšanas***

6.1. Puses vienojas, ka, izbeidzot Līgumu, Apstrādātājs nodod atpakaļ Pārzinim visus no Pārziņa saņemtos personas datus un to kopijas vai iznīcina visus no Pārziņa saņemtos personas datus un apliecina Pārzinim, ka tas ir izdarīts Izpildot šī punkta nosacījumus, Apstrādātājs rīkojas saskaņā ar Pārziņa norādījumiem.

6.2. Gadījumā, ja Apstrādātājs nodod atpakaļ Pārzinim visus no Pārziņa saņemtos personas datus, Apstrādātājs garantē, ka tas nodrošinās šo personas datu konfidencialitāti un vairs neapstrādās saņemtos personas datus.

***7. Strīdu izšķiršanas kārtība un piemērojamie tiesību akti***

7.1. Puses vienojas, ka strīdus par Vienošanās neievērošanu izskata Latvijas Republikas tiesā.

7.2. Strīdus izskata saskaņā ar Latvijas Republikas teritorijā piemērojamajiem tiesību aktiem.

**Pārziņa vārdā:**

Vārds, uzvārds:

Ieņemamais amats:

Paraksts………………………….

**Apstrādātāja vārdā:**

Vārds, uzvārds:

Ieņemamais amats: Paraksts………………………

1. *Pasūtītājs pēc piedāvājumu atvēršanas var pieprasīt pretendentiem iesniegt piedāvājumu (tajā skaitā piedāvājumā iekļauto informāciju un dokumentus) arī elektroniski.* [↑](#footnote-ref-2)
2. *Informācija par vidējo gada finanšu apgrozījumu sniedzama iepriekšējiem 3 (trīs) gadiem (2016., 2017. un 2018.g.), par kuriem atbilstoši normatīvo aktu prasībām sagatavoti, apstiprināti un iesniegti gada pārskati Valsts ieņēmumu dienestam. Ja pretendenta saimnieciskās darbības periods ir īsāks nekā 3 (trīs) gadi, tad vidējam neto finanšu apgrozījumam jāatbilst nolikumā noteiktajai prasībai laika periodā atbilstoši saimnieciskās darbības periodam.* [↑](#footnote-ref-3)